I naprednjaci za vladin predlog | Mondo Portal\nI naprednjaci za vladin predlog\n24. oktobar, 00:16\nI naprednjaci za vladin predlog 0 Podeli Podeli na facebook Podeli na twitter Podeli na viber Pošalji na mail\n26.07.2010. / 12:46 22:30\nSrpska napredna stranka odlučila da podrži vladin predlog odluke o Kosovu, nakon što su prihvaćeni njeni amandmani. Jeremić: Treba nam jedinstvo.\nSrpska napredna stranka (SNS) će podržati predlog odluke Vlade Srbije o nastavku politike prema Kosovu i Metohije, jer je Vlada Srbije prihvatila tri amandmana koja je predložila SNS, izjavio je u ponedeljak uveče šef te stranke Tomislav Nikolić.\nVlada Srbije je razmotrila sve predložene amandmane opozicije i samo tri amandmama SNS su u skladu sa rezolucijom koju predlažemo, izjavio je ministar spoljnih poslova Srbije Vuk Jeremić, koji je saopštio da je Vlada Srbije prihvatila te amandmane.\nŠef srpske diplomatije je pozvao i postale stranke da podrže vladin predlog, rekavši da je potrebno da se postigne nacionalno jedinstvo po pitanju Kosova.\nJeremić se osvrnuo i na primedbe opozicije da je trebalo podići tužbe protiv zemalja koje su priznale nezavisnost Kosova, rekavši da bi takav spor pred MSP bio “najbolji put da se sve izgubi”.\n“U četvrtak nam MSP nije oduzeo Kosovo, kao što ga ni Generalna skupština UN neće vratiti, jer je ovo dug proces”, istakao je Jeremić.\nSkupština Srbije u ponedeljak je ceo dan raspravljala o vladinom predlogu odluke o mišljenju Međunarodnog suda pravde o legalnosti jednostrano proglašenje nezavisnosti privremenih institucija Kosova i Metohije i nastavku aktivnosti Srbije u odbrani suvereniteta i teritorijalnog integriteta, koji je parlamentu uputila Vlada Srbije.\nU predlogu odluke Vlade Srbije navodi se da Međunarodni sud pravde, prilikom izricanja savetodavnog mišljenja o proglašenju nezavisnosti Kosova, nije legalizovao etnički motivisan pokušaj otcepljenja Kosova, kao i da nije odgovorio na suštinsko pitanje legalnosti prava na secesiju kosovskih Albanaca.\nŠef pravnog tima Srbije Dušan Bataković je pred poslanicima rekao da je Međunarodni sud pravde, u savetodavnom mišljenju o jednostrano proglašenoj nezavisnosti Kosova, "nije zatvorio vrata" za dalje političke i diplomatske aktivnosti Srbije čiji je cilj očuvanje teritorijalnog integriteta i suvereniteta.\nBataković je istakao da je taj sud načinom na koji je formulisao savetodavno mišljenje pokušao da pronađe izlaz iz neprijatne političke situacije, pa je tretirao pitanje deklaracije kao pravnog instrumenta, a ne pitanje prava na otcepljenje i posledica tog čina.\nSrbija je u teškoj poziciji\nMinistar spoljnih poslova Vuk Jeremić izjavio je u obraćanju posalnicima da je 55 država "na korak" od priznavanja Kosova, ali da Vlada Srbije čini sve da to predupredi.\n"Situacija u međunarodnoj zajednici vezano za Međunarodni sud pravde je za našu poziciju izuzetno teška. 55 država sveta se nalazi vrlo blizu priznavanja nezavisnosti Kosova, ali Vlada čini sve da taj broj svede na što manju meru", rekao je šef srpske diplomatije.\nJeremić je rekao da Srbija i dalje smatra da je prilikom proglašenja nezavisnosti Kosova prekršeno međunarodno pravo i da kosovski Albanci nisu imali pravo na odcepljenje.\nSud je, kako je kazao, "prepustio političko odlučivanje o pravu na otcepljenje kosovskih Albanaca debati koja će se voditi pred Generalnom skupštinom UN".\nZamenik predsednika vlade Ivica Dačić izjavio je da predstojeći potezi Srbije kada je reč o Kosovu i Metohiji u budućnosti moraju biti dobro osmišljeni kako se ne bi dogodilo da pred Generalnom skupštinom UN Srbija sama stavi tačku na borbu za očuvanje svog teritorijalnog integriteta i suvereniteta.\nPolitičkim dijalogom u Srbiji je, kako je istakao, neophodno do detalja promisliti strategiju dalje borbe za Kosovo i Metohiju i pronaći odgovore na pitanja šta će Beograd učiniti ako ipak u jednom trenutku na putu ka EU bude suočen sa uslovom priznanja Kosova, ili ako Srbi u pokrajini budu izloženi novim napadima.\n"Da li iko misli da EU i SAD više vole Albance na Kosovu nego Srbe? Treba da razgovaramo suštinski šta se više traži od ove države i gde je kraj pritiscima. Moramo da vidimo šta je naš vrhovni interes i gde je naše mesto u podeli karata na ovom kontinentu", rekao je Dačić.\n"Mi treba da budemo svesni nove političke realnosti, a ona je takva da mi danas treba da branimo Kosovo, ali ne vodeći zemlju i samoizolaciju. Moramo biti svesni i nepravednosti međunarodnog poretka, ali to što je on nepravedan ne znači da mi treba da budemo van njega", rekao je Dačić.\nPredsednik Jedinstvene Srbije Dragan Marković izjavio je da mišljenje Međunarodnog suda pravde nije ni poraz ni pobeda za Srbiju, koja za očuvanje teritorijalnog integriteta nije davala "autogolove".\nPrema njegovim rečima, predsedniku Srbije i šefu srpske diplomatije se, kada je reč o Kosovu i Metohiji, ne može ništa zameriti.\nŠef poslaničke grupe “Za evropsku Srbiju” Nada Kolundžija pozvala je sve poslanike republičkog parlamenta da podrže vladin predlog rezolucije o Kosovu.\n“Pozivam sve poslanike da pokažu svest o tome da, kada Vlada Srbije ima nedvosmislinu podršku parlamenta, ima i bolju poziciju da obrani teritorijalni integritet zemlje… Ukoliko ima podršku i opozicionih stranaka, njena argumentacija je jača i pred međunarodnim institucijama”, naglasila je Kolundžija.\nOna je rekla da ne postoji ništa što je u tom dokumentu neprihvatljivo, jer on obavezuje na Ustav i daje podršku vladi da nastavi borbu pred međunarodnim institucijama.\n“Molim poslanike da se opredele za podršku, jer će tako istinski pokazati da Kosovo i Metohija nisu samo politička tema na kooj žele da dobiju neki politički poen”, poručila je Kolundžija.\nOna smatra da se ni u Srbiji, ali ni među sagovornicima Vlade Srbije van zemlje, nisu čuli bolji predlozi za druge poteze od onih koji je vlada povukla.\nŠef poslaničke grupe G17 Plus Suzana Grubješić rekla je da će ta stranka podržati vladin Predlog i naglasila da su Srbiji u traganju za kompromisnim rešenjem potrebne i Evropska unija i SAD.\nOna je rekla da bi trebalo nastaviti traganje za kompromisnim rešenjema, a to je svako rešenje kojim Srbija ne priznaje Kosovo i Meothiju.\nPredsednik Srpske napredne stranke Tomislav Nikolić u raspravi je optužio Vladu Srbije da je "ubila srpsku diplomatiju" i svela je na dva čoveka i ocenio da niko nije znao kako će se braniti Kosovo i Metohija.\nNikolić je rekao da SNS nije problem nijednoj vlasti i najavio da će pomoći da se bitka za Kosovo i Metohiju dovede do kraja.\nČedomir Jovanović je u skupštinskom obraćanju izjavio da LDP neće podržati predlog odluke Vlade "jer predstavlja izraz politike kontinuiteta i nedostatak ambicije da se razgovara o novoj politici prema Kosovu i Metohiji."\nOno što treba da uradimo je da pomognemo onima koji su vlast voljom građana i koji su odgovorni za stanje u zemlji, kao i do sada, rekao je Jovanović i naglasio da je LDP spremna da podrži novu politiku prema Kosovu.\nJovanović je kritikovao Vladu i Jeremića što poslanicima nisu dostavili rezoluciju koju će Srbija predstaviti na Generalnoj skupštini UN u septembru.\nPoslanik Demokratske stranke Srbije Slobodan Samardžić rekao je da ta partija takođe ne može da prihvati vladin predlog jer smatra da se njome nastavlja politika vlade prema Kosovu koja je doživela "totalni poraz" pred MSP.\nSamardžić je rekao da predlog vlade da Srbija sa rezolucijom o Kosovu izađe pred Generalnu skupštinu Ujedinjenih nacija jeste "samoubilačka akcija" u koju izvršna vlast pokušava da uvuče parlament.\nOn je ocenio da je gotovo nerealno da Generalna skupština donese zaključak o Kosovu koji bi bio suprotan mišljenju MSP.\nŠef poslaničkog kluba Srpske radikalne stranke Dragan Todorović izjavio je da u rezolucji, koju će Srbija uputiti Generalnoj skupšitni UN, treba da se insistira na poštovanju Rezolucije 1244, a Srbija ojača saradnju sa Rusijom, Kinom i Indijom.\n"Rusija, Kina i Indija nisu u poziciji da podležu pritiscima SAD i za Srbiju je saradnja sa njima jedan od najboljih izlaza i načina da se na smanji pritisak. Vodeće zemlje EU ne žele ovakvu Srbiju, možda će je prihvatiti kada je budu sveli na beogadski pašaluk, ali ovakvu na želi", rekao je.\nTodorović je kazao da treba "trezveno razmisliti o tome da SAD definitivno hoće da otmu Kosovo i Meothiju i da zato treba proglasiti okupaciju dela Srbije od strane NATO pakta, jer je NATO okupirao deo Srbije 1999, pošto tamo nisu ušle snage UN".


Mihajlović: Na TV Pink se relativizuje nasilje nad ženama\nFoNet | 20. dec 2017.\nNakon poslednjeg napada na ženu u Beogradu kada je muž nasred ulice pucao u suprugu, u pojedinim medijima kao da je počela relativizacija pitanja nasilja nad ženama, upozorila je potpredsednica Vlade Srbije i predsednica Koordinacionog tela za rodnu ravnopravnost Zorana Mihajlović.\n“Ne želim da se mešam ni u čiju uređivačku politiku, ali kada dan nakon nesreće u Beogradu, kada je muž pucao u suprugu, na TV Pinku vidite temu o nasilju nad muškarcima, onda to sigurno proizvodi opasnu relativizaciju nasilja nad ženama“, istakla je ona.\n„Kada čujete psihijatra Jovana Marića kako u toj emisiji kaže “da žena zvoca po ceo dan po kući, a onda muškarcu prekipi”, da je “emacipacija žena donela velike nevolje ženama”, da “ima žena koje mazohistički vole nasilje” i govori o svom privatnom životu i svojim problemima, onda samo možemo da očekujemo nastavak nasilja nad ženama”, upozorila je Mihajlović.\nPredsednica Koordinacionog tela za rodnu ravnopravnost kaže da je uloga medija u smanjenju nasilja nad ženama velika i da bez medija Srbija neće uspeti da bude društvo bez nasilja.\nOna je podsetila da je i ove godine nastavljena “crna statistika” po broju ubijenih žena i da je 28 žena ubijeno u porodičnom i partnerskom nasilju.\n“Nasilje nad ženama neće prestati sve dok žene ne shvate da moraju i treba da prijave svaki vid nasilja. Svaki pokušaj fizičkog nasilja, svaki šamar, svaku pretnju, jer onaj ko je spreman da digne ruku na ženu, spreman je i da je ubije”, kaže Mihajlović, saopštio je njen kabinet za rodnu ravnopravnost.\nPink lažno izvestio da se u debati predsedničkih kandidata u Hrvatskoj govorilo o njihovom poreklu\nNasilje nad ženama Pink\n← Baš tol’ko glup\n„Dosta je bilo“ pokreće novine, urednik Bečejić tvrdi da neće biti stranački bilten →\n1 komentar za: “Mihajlović: Na TV Pink se relativizuje nasilje nad ženama”


Ilegalno kloniranje mobilnog telefona podrazumeva da su hakeri imaju jedinstveni identifikacioni broj aparata vašeg mobilnog telefona i dupliranu vašu SIM karticu, čime mogu da upravljaju svim vašim podacima i aplikacijama\nKloniranje mobilnog uređaja znači da je kompletan identitet telefona ukraden od strane hakera, jedinstveni identifikacioni broj aparata (IMEI) i dupliranu vašu SIM karticu. Ovi podaci dovoljni su da se preprogramira naš lični telefon i napravi njegov klon.\nKlonirani mobilni telefon u stanju je da koristi sve aplikacije, koje mi inače koristimo na ličnom telefonu. Tako se sa kloniranog uređaja mogu obavljati pozivi koji će vama biti naplaćeni, na njega će stizati poruke. Ukoliko se klonirani i originalni telefon nalaze u blizini istog repetitora moguće je čak i prisluškivati razgovore.\nPratite znakove kloniranja i ukoliko prepoznate da se vama upravo to dogodilo, potrebno je da u što kraćem roku kontaktirate svog provajdera koji bi trebalo da lako lociraju klonirani uređaj i blokiraju ga.\nZnakovi da je telefon možda kloniran\nPrimanje neočekivanih SMS poruka u kojima se zahteva da se uređaj restartuje je prvi znak da je telefon kloniran. Naime, restartovanje uređaja hakeru otvara vrata da učita klonirani telefon sa vašim kredencijalima.\nNepoznati pozivi i poruke u listingu na kraju meseca su drugi znak potencijalnog kloniranja. Ove SMS poruke i pozivi izgledaju kao da su napravljeni sa vašeg uređaja i biće vam naplaćeni. Neuobičajeno visoki računi prvi su signal da proverite listing svoje SIM kartice.\nRegistrovanje vašeg uređaja na lokacijama na kojima niste bili jasan je signal da nešto sa telefonom i SIM karticom nije u redu. Ukoliko imate iPhone to možete proveriti preko Find My iPhone opcije, dok kod Android telefona iskoristite opciju Find My Device. Ukoliko vam je telefon na stolu, a ove aplikacije prikazuju da se nalaze na nekoj drugoj lokaciji, jasno vam je da postoji problem.\nPoruka od operatera u kojoj se tvrdi da je vaša SIM kartica apdejteovana jasan je signal da je telefon potencijalno kloniran. Ukoliko se vaši kredencijali aktiviraju na drugom uređaju, vaš provajder će vam najverovatnije poslati poruku u kojoj potvrđuje da je došlo do njihovog apdejtovanja.\nIsključivanje sa vaših naloga na kojima ste inače prijavljeni može biti znak da proverite svoj uređaj. Tako možete dobiti mail sa vašeg naloga na društvenoj mreži u kome vam javljaju da mu je pristupljeno sa novog uređaja.\nkloniranje mobilnog telefona


Kutak za dokazane lidere - BIZ\nBeogradska otvorena škola prepoznaje značaj kontinuiranog ulaganja u već dokazane lidere i zato je poseban segment aktivnosti usmerila upravo ka kreiranju i realizaciji programa namenjenih višem i top menadžmentu kompanija.\nSavremeni globalni lideri su lideri koji svoje samopouzdanje jačaju neprestanim učenjem i jednako ličnim i profesionalnim razvojem. Vrlo su svesni društvenih prilika i tragova koje svojim poslovanjem ostavljaju na razvoj društva i lokalnih zajednica. Već oformljeni i dokazani lideri veoma su svesni da jedino unapređivanjem sebe mogu, ne samo da isprate i anticipiraju globalne trendove, već i da budu inicijatori promena.\nKroz Proven Leaders’ Corner Beogradska otvorena škola želi da radi na postavljanju novih uzora i role modela budućih generacija lidera u biznis sektoru. Programi su namenjeni liderima sa bogatim iskustvom i potencijalom da postanu globalni savremeni lideri. Globalni u smislu razvoja svojih liderskih kompetencija za korporativno upravljanje na širem tržištu, i savremeni, u smislu razvoja kompetencija potrebnih za kreiranje i rast tržišnih vrednosti, uz izrazitu svest o vrednostima i promenama u društvu koje nastaju kao posledica njihovog poslovanja.


Ginis - Blic Online\nJedva da se vidi ruka: Ovako izgleda prsten za Ginisa sa više od 12.000 DIJAMANATA\nI u ovoj čudnoj godini obarani su rekorid za Ginisovu knjigu.\nItalijanka, Alisa Zekini, zaronila je u okean i dostigla dubinu od 107 metara (više od jednog fudbalskog terena) držeći dah duže od tri ipo iminuta. Ovim neverovatnim poduhvatom, oborila je još jedan Ginisov rekord!\nNeobičan rekord postavljen je u Južnoafričkoj Republici - 32 osobe su se zapalile.\nZA GINISA Radnici firme iz Žepča napravili MATICU ZA VIJAK prečnika tri i po metra\nNakon više od mesec dana radnici firme Tisa komerc iz Žepča završili su svoj poduhvat pravljenja najveće matice šarafa, koja je za pola metra većeg obima nego matica iz Sjedinjenih Američkih Država koja je upisana u Ginisovu knjigu rekorda kao najveća na svetu.\nNjene noge su NAJDUŽE na svetu, a šokirala je čak i Ginisa\nRuski model koja je prevazišla dečja maltretiranja i postala olimpijska zvezda, zvanično je postavila novi rekord za najduže ženske noge na svetu.


Prioritet infrastrukturi, sledi procena štete od poplava u domaćinstvima u Ljuboviji\nJul 05, 2020 16:33\nZbog prošlonedeljnih poplava, u Ljuboviji je i dalje na snazi vanredna situacija. Dok se čeka procena štete na oko 500 stambenih objekata i poljoprivrednom zemljištu, počeli su radovi na obnovi infrastrukture. Od dva porušena mosta, jedan je osposobljen za saobraćaj, a na drugom, koji se nalazi na magistralnom putu Mali Zvornik - Ljubovija - Bajina Bašta, počeli su pripremni radovi za izgradnju.\nMeštani Ljubovije čija su domaćinstva prošle nedelje bila pod vodom, još raščićavaju prostorije i dvorišta. Komisija za procenu štete i dalje je na terenu. Veći deo građana te opštine reka Ljuboviđa plavi četvrti put za deset godina, nadaju se da će sa uređenjem korita konačno biti sigurni.\nAnica Ilić iz Ljubovije primer je u kakvoj situaciji je većina meštana. "Otišlo mi je sve, treba jutros da spremim ručak, ja nemam šporeta, nemam ništa," žali se ona. Dodaje da je zaštetu od prethodnih poplava dobila odštetu od 240.000 dinara. Kuća je bila osigurana, ali suma ni iz bliza nije bili dovoljno za rekonstrukciju.\nŠteta na lokalnim infrastrukturnim objektima u toj opštini procenjena je na više od 300 miliona dinara. Porušeni most u centru Ljubovije osposobljen je za saobraćaj, a država će graditi i novi, na magistralnom putu.\nPrvi čovek Puteva Srbije Zoran Drobnjak, dao je nalog da se radi projekat za most. Trebalo bi da bude završen najkasnije za dva meseca. U međuvremenu, obezbediće se uslovi da saobraćaj počne da funkcioniše što pre.\nNovi most , prema rečima nadležnih, mogao bi da bude izgrađen i pre kraja godine, a radovi će koštati oko 500 hiljada evra. Uporedo se očekuje i uređenje korita reke Ljuboviđe.\nZbog urušenja mosta na magistralnom putu, od Ljubivije ka Malom Zvorniku i Bajinoj Bašti i dalje može se samo kroz centar te opštine.\nU poslednja 24 sata 238 novoobolelih, pet osoba umrlo 10\nU Rakiti građani razbijaju cevi za MHE 13\nPočelo postavljanje prvih delova spomenika Stefanu Nemanji 12\nJako nevreme u Sjenici, centar grada pod vodom 13\nEpidemiološka situacija nesigurna, sa naznakama stabilizacije 22


Siemens potpisao ugovor za TS "Dubrovo" u Makedoniji Siemens potpisao ugovor za TS “Dubrovo” u Makedoniji – Personal magazin\nMakedonski elektroprenosni sistem operater AD MEPSO i konzorcijum kompanija Siemens i SisKon potpisali su ugovor o revitalizaciji trafostanice 400/110kV „Dubrovo“, vredan 4.6 miliona evra. Potpisnici ugovora u ime kompanije AD…\nMakedonski elektroprenosni sistem operater AD MEPSO i konzorcijum kompanija Siemens i SisKon potpisali su ugovor o revitalizaciji trafostanice 400/110kV „Dubrovo“, vredan 4.6 miliona evra.\nPotpisnici ugovora u ime kompanije AD MEPSO su Sašo Vasilevski, generalni direktor i Borko Aleksoski, direktor prenosa, dok su u ime konzorcijuma kompanija Siemens i SisKon potpisnici Jelena Veljić, zamenik direktora Siemens d.o.o. Beograd i Srdan Srdanović, rukovodilac divizije Energy Management za Adriatik region kompanije Siemens. Potpisivanju ugovora u Vladi Republike Makedonije prisustvovao je i Kočo Anđušev, zamenik predsednika Vlade Republike Makedonije za ekonomska pitanja.\nTrafostanica 400/110kV Dubrovo locirana je u predgrađu grada Negotino i predstavlja veoma važan segment makedonskog elektroenergetskog sistema, kao i vitalni deo 400kV prenosne i interkonekcijske mreže.\n“MEPSO pokreće srednjoročni investicioni ciklus sa projektima za revitalizaciju nekoliko trafostanica u Makedoniji. Revitalizacijom postrojenja 110 kV u transformatorskoj stanici Dubrovno koja radi od 1977. godine, stara oprema biće zamenjena novom. Ovaj složeni projekat podrazumeva zamenu primarne, kao i revitalizaciju sekundarne opreme na naponskom nivou od 400 kV i 110 kV”, izjavio je Sašo Vasilevski generalni direktor AD MEPSO.\n„Velika nam je čast da danas Siemens u ime konzorcijum kompanija Siemens i SisKon potpisuje ugovor sa Makedonskim elektroprenosnim sistem operaterom MEPSO, čime ozvaničavamo početak značajnog projekta revitalizacije trafostanice 400/110kV “Dubrovo”. Ovim nastavljamo niz, do sada uspešno realizovanih projekata sa MEPSO-m, kao što su Trafostanice Štip, Petrovec, Tetovo 2, Skopje 4 i 5. Stečeno iskustvo i znanje sa ovih projekata stvorilo je uslove za realizaciju projekata na drugim poljima. Kao primer možemo spomenuti vetropark Bogdanci, projekte u Kataru i projekat u Gani. Veoma smo zahvalni na ukazanom poverenju da primenom najmodernijih tehnologija u energetici doprinesemo stabilnom i pouzdanom radu elektroprenosne mreže Makedonije“, izjavio je Srdan Srdanović, rukovodilac divizije Energy Managament za Adriatik region kompanije Siemens.\nKompanija Siemens je lider u oblasti elektrotehnike i elektronike, a svojim tehnološkim rešenjima i proizvodima se trudi da pronađe odgovor na ključna pitanja energetike, i pruži rešenja na izazove sa kojima se susreću stručnjaci iz ove oblasti. Tim naših iskusnih inženjera može se pohvaliti uspešnim projektima izvedenim u regionu koji kompaniju Siemens izdvajaju kao lidera u ovoj oblasti.\nSiemens potpisao ugovor za TS “Dubrovo” u Makedoniji was last modified: October 7th, 2017 by Redakcija


Hans Kluge (Printskrin Jutjub@WHO Europe)\nEvropske zemlje su prijavile više od sedam miliona novih infekcija omikron sojem koronavirusa u prvoj nedelji januara, što predstavlja povećanje iznad 100 odsto za svega dve nedelje, saopštila je Svetska zdravstvena organizacija (SZO).\nHans Kluge je rekao novinarima da je 26 evropskih zemalja prijavilo da više od jedan odsto njihovog stanovništva svake nedelje bude inficirano koronavirusom, upozorivši da su sve slabiji izgledi za sprečavanje preopterećenosti zdravstvenih sistema.\n„Omikron je brzo postao dominantan virus u Zapadnoj Evropi, a sada se širi na Balkan. Prema ovoj stopi širenja, Institut za zdravlje, merenje i procenu (Univerziteta u Vašingtonu) predviđa da će 50 odsto populacije u regionu biti zaraženo omikronom u narednih šest do osam nedelja“, rekao je Kluge.\nOn je pozvao države da narede obavezno nošenje maski u zatvorenom prostoru i da daju prioritet vakcinaciji ugroženih kategorija, pre svega zdravstvenih radnika i starijih osoba, uključujući dodatne „buster“ doze.\nSZO je ranije apelovala na bogate zemlje da ne daju svojim građanima "buster" doze, već da ih doniraju siromašnijim zemljama u kojima ugrožene kategorije još nisu vakcinisane.\nNaveo je i da je u danskim bolnicama šest puta više nevakcinisanih protiv koronavirusa nego imunizovanih.


Računar DESK A109Obradović poželeo uspešan početak akademske godine na ETF-u – Personal magazin\nMinistar prosvete u Vladi Republike Srbije Žarko Obradović poželeo je danas studentima prve godine Elektrotehničkog fakulteta Univerziteta u Beogradu uspešan početak akademske godine i poručio im da su izabrali najbolji…\nMinistar prosvete u Vladi Republike Srbije Žarko Obradović poželeo je danas studentima prve godine Elektrotehničkog fakulteta Univerziteta u Beogradu uspešan početak akademske godine i poručio im da su izabrali najbolji i najteži fakultet.\nObradović je na svečanom prvom času, održanom u punom amfiteatru ETF-a, rekao da taj fakultet upisuju najuspešniji srednjoškolci, ali da će dužina studiranja zavisiti isključivo od uloženog truda i rada studenata, kao i od njihove upornosti.\nDekan Elektrotehničkog fakulteta Miodrag Popović istakao je da je taj fakultet ugledna univerzitetska ustanova koja je u decembru prošle godine obeležila 60 godina postojanja, i naveo da je diploma tog fakulteta cenjena.\nOn je poručio studentima da svoje obaveze ispunjavaju na vreme, i ukazao na to da treba da uče principe, a ne detalje, jer će tako postati dobri inženjeri.\nPrema njegovim rečima, u skladu sa tradicijom, ta ustanova novčano će nagraditi najbolje kandidate na prijemnom ispitu iz matematike, informatike i fizike dodelom bonova za kupovinu udžbenika za prvu godinu studija.\nPopović je precizirao da na tom fakultetu radi 85 nastavnika, više od 70 saradnika i približno 80 osoba u administrativno-tehničkoj službi, i dodao da je na ovom fakultetu do sada diplomiralo 17.500 studenata, više od 2.000 završilo je magistarske studije, a 570 i doktorske studije.\nRačunar DESK A109Obradović poželeo uspešan početak akademske godine na ETF-u was last modified: September 29th, 2009 by Redakcija\nETFMinistar prosveteUniverzitet u BeograduŽarko Obradović


NAJAUTORITATIVNIJA KNJIGA O BITLSIMA NA SRPSKOM JEZIKU - KULTIM - književnost, poezija, stvaralaštvo, kultura\nBEOGRAD- Knjiga Ijana Mak Donalda (Ian Mac Donald) „Revolucija u glavi – pesme Bitlsa i šezdesete“, verovatno najautoritativniji rad na temu famozne četvorke iz Liverpula, dobila je srpski prevod u izdanju „Klija“ i ovih dana je izašla iz štampe.\nVeoma strogi Mak Donald, koji je radio za britanski muzički časopis Nju muzikal ekspres (NME) u doba njegove najveće slave, proslavio se upravo sa „Revolucijom u glavi“ (1994) – praktično forenzičkim seciranjem svake pesme koju su Bitlsi napisali. Sličan pristup je primenio na stvaralaštvo ruskog kompozitora Dmitrija Šostakoviča.\nMak Donald (1948-2003) je u knjizi ukazao na stvaralačke domete „Bitlsa“ ali i na nedostatke koje je kompozitorski dvojac Džon Lenon (John Lennon) – Pol Makartni (Paul McCartney) vešto pretvarao u prednosti.\nPrateći stvaralaštvo Bitlsa pesmu po pesmu, hronologijom njihovog nastajanja, čitalac će steći uvid u prirodu odnosa članova benda, naročito Lenona i Makartnija koji su se postepeno udaljavali jedan od drugog, sve do raspada benda u vreme albuma „Let It Be“ (1970).\n„Revolucija u glavi“ je značajna i zbog toga što u uvodnih 90 strana daje osvrt na buntovne šezdesete, odnosno na političke, društvene i ekonomske okolnosti u kojima je svirao bend iz Liverpula – odgovoran za nastanak brojnih žanrova u popularnoj muzici.\nPrevPrethodna„VELIKI GETSBI“ OTVARA KAN\nSledećaNIŠKI LUTKARI NA FESTIVALU U TURSKOJNext


Izetbegović: Nedopustivo je da RS državi BiH naredi vojnu neutralnost - Ilidža News\nIzetbegović: Nedopustivo je da RS državi BiH naredi vojnu neutralnost\n7, Novembar, 2019\nNe možemo dopustiti da entitet naredi državi vojnu neutralnost, rekao je danas u Mostaru lider SDA Bakir Izetbegović.\nGovoreći o neformiranju vlasti u BiH, Izetbegović je ocijenio da je krajnje vrijeme da se postupi po sporazumu koji je sa predsjednicima SNSD-a I HDZ-a BiH Miloradom Dodikom i Draganom Čovićem potpisao 5. avgusta.\n“Konkretno, kad je NATO u pitanju, da se imaju poštivati Ustav, ranije doneseni zakoni, strategije. Ne možemo dopustiti da entitet naredi državi vojnu neutralnost”, poručio je Izetbegović nakon sastanka sa čelnicima KO SDA Mostar.\nOn je napomenuo da RS ima svoje predstavnike u Parlament u BiH, dodajući da, ako oni smatraju da trebaju povući neke od ranijih odluka, mogu to uraditi na takav legalan način.\nOn će predvoditi delegaciju SDA na današnjem sastanku sa predstavnicima HDZ-a BiH.\nUoči tog sastanka, lider SDA poručio je da se rješenje za izbore u Mostaru mora tražiti kroz zakon koji bi bio donesen na nivou FBiH.\n“Kada je u pitanju izbor članova Predsjedništva BiH i onoga na čemu HDZ insistira, jedno u okviru implementacije presuda Suda za ljudska prava iz Strazbura, po apelaciji Sejdić-Finci, Zornić, Pilav može biti rješavano i to pitanje”, naveo je Izetbegović.\nPrevious Article Zuko: Od nadležnih institucija, kao i nevladinog sektora, a posebno ženskih i gender udruženja i organizacija očekujemo više sluha i razumijevanja za ovo pitanje\nNext Article I dalje diskriminacija: U ORUŽANIM SNAGAMA BIH HIDŽAB NEPOŽELJAN !


David Cvekić: Visoko obrazovanje u doba korone – Gerila\nGerila > Društvo > David Cvekić: Visoko obrazovanje u doba korone\nobjavljeno na Apr. 21, 2020 u 10:14 am\nU nastavku prenosimo autorski tekst Davida Cvekića, predsednika beogradske omladine Demokratske stranke.\nVISOKO OBRAZOVANJE U DOBA KORONE\nVeoma često možemo čuti da se studenti bune oko uslova pod kojima studiraju, dok nas, sa druge strane, svakog dana predstavnici vlasti uveravaju da su uslovi studiranja odlični, čak i u ovoj situaciji, kada je cela država stala i svi traže alternativne načine da funkcionišu i obezbede sebi osnovna sredstva za preživljavanje. Visoke školarine, loša predavanja i vežbe, nedostatak literature, samo su delić primera onoga na šta se studenti najviše žale i u redovnim okolnostima; a šta tek da očekujemo da će biti glavne teme u ovom periodu?\nCena školarina nije mala, naročito za uslove u Srbiji gde je prosečna zarada oko 60.000 dinara, dok se cene školarina na fakultetima u Srbiji uglavnom kreću između 100.000 i 150.000 dinara i to za osnovne akademske studije, dok za master i doktorske studije ta suma ume da bude i duplo veća. U trenutnoj situaciji, veliki broj studenata koji je samostalno zarađivao za stan, hranu i školarinu, i to uglavnom radeći usputne poslove, ostao je bez posla i, samim tim, bez mogućnosti da finansira i svakodnevni život i troškove studiranja. Kada napokon pobedimo ovu bitku protiv zajedničkog neprijatelja pod nazivom COVID-19, biće potrebno dosta vremena da se studenti vrate svojim redovnim aktivnostima i da normalizuju finansijsko stanje kako bi mogli da počnu da otplaćuju troškove obrazovanja. Odgovorno bi bilo da Republika Srbija izdvoji deo budžetskih sredstava za fakultete dovoljan da se isplate svi troškovi do kraja vanrednog stanja i još za period od mesec dana nakon toga, koliko je potrebno da se stvari normalizuju, kako u tom periodu fakulteti ne bi morali da naplaćuju studentima školarine. A sa druge strane, da ta sredstva budu nepovratna i da se samofinansirajući studenti, proporcionalno oslobode školarine od te sume, a da se ostatak dugovanja ravnomerno rasporedi na mesečne rate do kraja školske godine.\n2. Kvalitet nastave\nKvalitet nastave je posebna tema, koja možda zalazi u autonomiju stručnosti fakulteta, ali je svaki student, od kada taj termin postoji, imao neku zamerku na nekog predavača i na način njegovog održavanja nastave: nerazumljiva su predavanja, gradivo je preobimno, ispituje stvari koje nije predavao. U trenutku kada se većina predavanja održavaju elektronskim putem, postavlja se pitanje da li taj način održava kvalitet dostojan studiranja. Verujem da predavanja iz informatike mogu da održe standard koji se primenjuje i na redovnim predavanjima, ali je vrlo diskutabilno da li se to može reći i za predmete koji se odnose na prirodno-matematičke i tehničke nauke, gde je, ipak, potrebno da predavač, na tabli, objasni određeni dokaz iz matematike ili pokaže određenu fizičku pojavu. Šta tek reći za praktičnu nastavu gde studenti hemijskih fakulteta treba da nauče u praksi na koji način odgovorno da koriste određene hemikalije ili studenti medicinskih nauka kako da spasu ljudski život. Pojavljuje se i problem ne malog broja predavača, koji nisu spremni da koriste moderne internet tehnologije, i da se prilagode novonastaloj situaciji. Da bi se ovaj problem odstranio, potrebno je da se odredi još minimalno četiri nedelje za nadoknadu propuštene nastave i to sa početkom od najmanje nedelju dana nakon kraja vanrednog stanja. Takođe, potrebno je da se već od sledeće školske godine organizuje kurs iz modernih elektronskih metoda predavanja za sve predavače, koji će se ponavljti na svakih pet godina, kako bi svi bili spremni na ovakve situacije u narednom vremenskom periodu.\n3. Dostupnost literature\nOva situacija je samo pokazala da problem dostupnosti literature jeste realan i da može da predstavlja ozbiljan problem za studente. Većina literature nije dostupna elektronskim putem. Skripte mogu da se nabave samo u skriptarnicama fakulteta, knjige iz predmeta samo u knjižarama, a knjige iz užih oblasti isključivo u bibliotekama. U stiuaciji kada je sve prethodno navedeno zatvoreno, ostaje nam samo da istražujemo po internetu i da se nadamo da je tekst koji smo našli na Vikipediji pisao neko stručan, a ne neki laik koji je želeo da doprinese korisnicima interneta svojim skromnim znanjem. Kako se ovakvi problemi ne bi ponovili, neophodno je da se obezbedi svim studentima mogućnost pristupa svoj predviđenoj literaturi putem studentskog servisa i digitalizovati sve stručne biblioteke, kako bi svi doktorandi, istraživači i naučnici mogli elektronskim putem da pristupe literaturi potrebnoj za radove koje pišu.\n4. Održavanje predispitnih obaveza i ispita\nOzbiljnu problematiku ova situacija pravi za održavanje predispitnih obaveza i samih ispita. Zakon o visokom obrazovanju propisuje obavezu da svako polaganje predmeta obuhvata predispitne obaveze koje treba da nose između 30 i 70 poena. Uglavnom se to odnosi na kolokvijume, testove iseminarske radove. Za održavanje kolokvijuma i testova elektronskim putem postoji realna bojazan da će veliki broj studenata iskoristiti situaciju i da ih neće samostalno raditi. Ukoliko se ukinu kolokvijumi i testovi, to će velikom broju studenata otežati mogućnost da polože ispite i može se očekivati da će prolaznost iz predmeta, u tom slučaju, biti minimalna. Za seminarske radove postoji mogućnost, ali se ponovo treba nadovezati na prethodnu tačku i napomenuti da za veliki broj stručnih oblasti nema litarature u elektronskom obliku. Verujem da je najbolje rešenje da se organizuje jedna kolokvijumska nedelja u kojoj bi se održala većina kolokvijuma, i to barem 3 nedelje nakon kraja vanrednog stanja, a da se sve predispitne obaveze iz svakog predmeta svedu na jednu i održe u toj kolokvijumskoj nedelji ili kasnije tokom školske godine. Takođe bih dao predavačima mogućnost da predstojeće predispitne obaveze ukinu ukoliko smatraju da je to u interesu studenata. Za sve studente koji nisu bili u mogućnosti da polože predispitne obaveze tokom vanrednog stanja ili sakupe dovoljan broj poena na njima, potrebno je da se za vreme ove kolokvijumske nedelje uvede termin u kom bi mogli taj broj poena da nadoknade.\nPlanirani datumi za organizaciju ispitnih rokova mogu praviti još veći problem. Primera radi, Statut Univerziteta u Beogradu propisuje da je za ispitne rokove predviđeno 12 nedelja u toku jedne školske godine. Ako su fakulteti održali jedan ili dva ispitna roka pre uvođenja vanrednog stanja i na to utrošili dve do četiri nedelje, to znači da im ostaje osam do 10 nedelja da organizuju četiri ili pet ispitnih rokova, a sve to je potrebno da se završi do 1. oktobra 2020. godine. Velika je bojazan da će krajnje rešenje biti ili smanjivanje vremenskog perioda za održavanje preostalih rokova ili njihovo održavanje u dva meseca, gde će studenti morati da polože po 10 ispita u ta dva meseca bez dana pauze da se odmore i razbistre glavu. Veoma je bitno da se predstojeći ispitni rokovi pravilno rasporede i da se studentima ostavi mogućnost da između svaka dva para uzastopnih rokova postoji pauza od barem dve nedelje.\nTakođe, ispitni rokovi treba da počnu najranije šest nedelja od kraja vanrednog stanja. Kako postoji opasnost da fakulteti ne uspeju da završe sve aktivnosti do 1. oktobra, potrebno je da se školska godina produži do 15. oktobra.\n5. Studentski domovi\nIako se iseljavanje studenata iz studentskih domova vrlo neslavno završilo, treba razmatrati kako i na koji način vratiti studente u studentske domove kada se završi vanredno stanje, a da im se ostavi dovoljno vremena da se prilagode normalizaciji stanja i pripreme za fakultetske aktivnosti. Iz tog razloga je potrebno da im se obezbedi minimalno nedelju dana od kraja vanrednog stanja, kako bi se uselili u domove i pripremili. Kako studenti nisu koristili smeštaj tokom ovog perioda i biće potrebno najmanje mesec dana da im se finansijsko stanje normalizuje, potrebno je da Republika Srbija donira sumu novca studentskim domovima da nesmetano funkcionišu u ovom periodu i da se studenti za te mesece oslobode plaćanja studentskih domova.\nPostavlja se pitanje da li će Ministarstvo nadležno za obrazovanje osmisliti model kako da izađe u susret studentima i oslobodi ih plaćanja troškova obrazovanja dokle god se ne normalizuje njihovo finansijsko stanje. Da li će to isto Ministarstvo dati fakultetima potrebne finansije da isplate dolazeće plate, jer, ipak, većina fakulteta najveći deo primanja ima preko sopstvenih sredstava, tj. školarina? Da li će organizovati kalendar aktivnosti koji će biti u interesu studenata ili će, ipak, studenti ponovo biti poslednja rupa na svirali i moraće, kao i uvek, sami da se snađu i osmisle način da prežive i ovu školsku godinu? Nama ostaje samo da se nadamo da će nadležni imati na umu probleme studenata i da će uspeti da osmisle ili usvoje gore predloženi koncept koji će odgovarati i studentima i predavačima, kako bismo uspešno završili ovu školsku godinu i kako bi se sledeća školska godina odvijala u normalnim okolnostima.\nAutor: David Cvekić, predsednik Demokratske omladine Beograd


Polovina mladih Nemaca podržava Angelu Merkel\nI. Đ. 11. aprila 2017. 14:19\nGotovo polovina nemačkih glasača koji prvi put izlaze na birališta podržava kancelarku Angelu Merkel, pokazuju objavljeni rezultati ankete Instituta Forsa, pet meseci uoči izbora na kojima Merkel nastoji da osvoji i četvrti mandat.\nMeđu svim potencijalnim glasačima, Merkel ima podršku 43 odsto, dok njen glavni protivkandidat Martin Šulc, predstavnik Socijaldemokratske partije (SPD) levog centra, uživa naklonost 32 odsto ispitanika, prenosi Rojters.\nMeđutim, među mladima od 18 do 21 godinu starosti, vođstvo Merkelove u odnosu na Šulca je još veće – 47 odsto ispitanika podržalo je nju, dok je 29 odsto njih za Šulca.\n„Mladi znaju kancelarku Merkel, oni su uz nju odrastali“, kaže Manfred Guelner, direktor Instituta Forsa.\nPrema njegovim rečima, anketa pokazuje da „mladi ljudi pogotovo traže stabilnost i kontinuitet u ovim neizvesnim vremenima“.\nKad je reč o podršci koju uživaju partije, anketa Instituta Forsa, sprovedena za magazin Stern i televiziju RTL, pokazala je da konzervativna Hrišćansko-demokratska unija (CDU) Angele Merkel i njena bavarska sestrinska partija (CSU) uživaju naklonost 36 odsto ispitanika, za šest odsto više nego SPD bivšeg predsednika Evropskog parlamenta Martina Šulca.\nPrema rezultatima tog istraživanja, antiimigrantski nastrojenu Alternativu za Nemačku (AfD), čija podrška proteklih meseci slabi, podržava osam odsto ispitanika.\nDruga anketa, koju je sproveo institut INSA za list „Bild“, pokazuje da CDU i CSU vode za 1,5 procenata u odnosu na SPD, dok AfD podržava 10 odsto ispitanih birača.\nI Merkel i Šulc se nadaju da će oformiti nove vlade sa manjim partnerima, ali obe ankete nagoveštavaju da je verovatna još jedna „velika koalicija“ njihovih stranaka, zaključuje britanska agencija.


Nacionalna promotivna kampanja “Uprava po meri svih nas” koju su zajedno pokrenule Delegacija Evropske unije i Vlada Republike Srbije imala je za cilj promociju rezultata reforme javne uprave koja je po meri svih nas.\nEU je za podršku reformi javne uprave od 2016. godine izdvojila 80 miliona evra od kojih je 70 miliona za direktnu budžetsku podršku, a 10 miliona evra za komplementarnu stručnu podršku. Reforma javne uprave jedan je od istaknutijih primera podrške Evropske unije Srbiji, što se moglo videti i tokom vanredne situacije izazvane pandemijom virusa COVID-19, jer je ta podrška pozitivno uticala na sposobnost uprave da pravovremeno reaguje i prilagodi se novonastaloj situaciji bez većih problema u njenom radu.\nOsnovna poruka kampanje je bila da se reforma javne uprave sprovodi zbog svih građana kako bi Srbija imala javnu upravi koja radi transparentno i po zakonu, omogućava učešće građana u…\nZavršena edukacija iz oblasti upisa javne svojine i upravljanja imovinom\nEdukacija na teme iz oblasti upisa prava javne svojine i upravljanja imovinom namenjena zaposlenima u Gradu Novom Sadu i opštinama Apatin i Sremski Karlovci održana…\nPovodom završetka projekta „Osnaživanje lokalnih sistema upravljanja javnom imovinom“ koji u okviru programa Exchange 5 sprovode Grad Novi Sad i opštine Apatin i Sremski Karlovci,…\nDva projekta podrške reformi javne uprave u Srbiji finansirana sredstvima EU, EU4PAR i Projekat Vidljivost i komuniciranje reforme javne uprave, koji su započeli 2018.…\nLako dostupni i efikasni servisi javne uprave su u doba pandemije pokazali svoju vrednost. Javna uprava Srbije nastavlja da se modernizuje i napreduje uz pomoć…\nSrbija i Eu partneri u oblasti reforme javne uprave\nReforma javne uprave (RJU) predstavlja sistemski i dugogodišnji proces modernizacije funkcionisanja državne i lokalne samouprave. Kroz proces RJU u državi se uvode promene u njenom funkcionisanju i organizovanju. To nije proces koji ima kraj, već koji u svim zemljama u Evropi predstavlja kontinuirano unapređenje funkcionisanja i organizacije državnog sistema u skladu sa evropskim principima dobre javne uprave i najnovijim tehnološkim…


Transparentnost pravosuđa Archives - Page 2 of 4 - Detektor\nNakon što je Agencija za zaštitu ličnih podataka zabranila Visokom sudskom i tužilačkom vijeću (VSTV) da objavi imovinske kartone sudija i tužilaca, Transparency International je pozvao na izmjene Zakona o VSTV-u radi preciziranja odredbi o podnošenju, provjeri, obradi i objavi finansijskih izvještaja.\nAgencija za zaštitu ličnih podataka zabranila financijske izvještaje sudija i tužilaca\nU jubilarnoj emisiji govorimo o zatvorenosti pravosudnih institucija prema medijima.\nVijeće Evrope izrazilo zabrinutost tempom procesuiranja ratnih zločina\nPomirenja na prostorima bivše Jugoslavije neće biti dok se svi ratni zločini ne procesuiraju i pravda ne zadovolji, stoji u izvještaju komesara za ljudska prava Vijeća Evrope, u kome je izražena zabrinutost zbog stanja u BiH i regiji.\nBegović prebačena iz odjela jer je istraživala pa sudila u istim predmetima\nNakon što je izuzeta iz nekoliko predmeta ratnih zločina jer je kao tužilac prethodno radila na istragama, sutkinja Džemila Begović je prebačena na Odjel za organizovani kriminal, privredni kriminal i korupciju i druga djela Suda BiH.\nSalihović: Kažnjen skidanjem sa pozicije glavnog tužioca\nPrvostepena disciplinska komisija Visokog sudskog i tužilačkog vijeća Bosne i Hercegovine (VSTV BiH) donijela je disciplinsku mjeru po kojoj bi Goran Salihović trebao biti skinut sa pozicije glavnog tužioca i ostati tužilac Tužilaštva BiH.\nIstražuješ predmet ratnog zločina pa sudiš više od šest mjeseci\nBivša državna tužiteljica Džemila Begović izuzeta je iz Sudskog vijeća jednog predmeta ratnog zločina nakon više od šest mjeseci suđenja jer je Tužilaštvo BiH prijavilo da je u istom predmetu radila istragu, saznaje Balkanska istraživačka mreža Bosne i Hercegovine (BIRN BiH).


POTPUNO LUDI "EL KLASIKO" Santjago Bernabeu slavio Jovićeve NAJVEĆE KONKURENTE, Grizmanov promašaj sezone "ubio" Barsu /VIDEO/ - Sportal\nDetalj sa meča Real Madrid - Barselona Foto: Stare Slike\nAleksandar Knežević - Vest objavljena: 00:01 - 02.03.2020\nPrethodni derbi, onaj odigran u Barseloni u decembru 2019. godine, razočarao je navijače. Završen je bez golova, a baš je ličilo da će se to desiti i ovog puta, ali...\nNakon što je Barselona u prvom poluvremenu propustila nekoliko dobrih prilika, preko Grizmana i Mesija, Real se podigao i u nastavku zaigrao dosta bolji fudbal. Osim što su Katalonci imali veći posed lopte, nisu učinili ništa konkretnije.\nA, francuski napadač iz redova Barselone se propisno obrukao promašajem koji možete pogledati ovde.\nReal Madrid je bio ekipa koja je preuzela inicijativu, znali su šta žele sa loptom, što se videli i u prvih 20 minuta nastavka. Tada je preko Benzeme i Iska, madridski klub pretio, a stigli su i do gola i to u 71. minutu utakmice.\nVinisijus Žunior je nakon lepe saradnje sa Tonijem Krosom kojem se piše asistencija, utrčao u kazneni prostor Barselone, a onda uz malu pomoć Pikea koji je pokušao da izblokira udarac, savladao Marka Ter Štegena.\nPobedu Madriđana potvrdio je Marijano u drugom minutu nadoknadu vremena. Gotovo da su ponovili akciju fudbaleri Zinedina Zidana. Samo je Španac za razliku od Vinisjusa, sa desne strane utrčao u kazneni prostor protivnika, a Ter Štegen ponovo nije imao šanse.\nEkipa Zinedina Zidana, koji je naljutio Srbe odlukom da Luku Jovića ne uvrsti u konkurenciju za meč protiv Barselone, pobedom se ponovo domogla prvog mesta, a čini se da je francuski stručnjak napravio dobru odluku kada je rešio da srpskog napadača izostavi sa spiska za "El klasiko", pošto su dva glavna konkurenta Luke Jovića, u borbi za minute bili strelci. Sada ima 56 bodova, dok je Barselona ostala na 55. Nema sumnje da će do kraja sezone dve ekipe voditi velike bitke, ali, ova trenutno najbitnija, pripala je Real Madridu.\nEvropski fudbal FK Real Madrid FK Barselona Vinisijus Žunior Luka Jović


Pažljivko - NekiRok\nUređenost i veličina jedne zajednice ogleda se u njenom odnosu prema najslabijima, a deca su svakako najslabiji i najranjiviji članovi društva. Stoga je i njihova bezbednost veliki izazov za sve, a posebno za one čiji je to profesionalni poziv.\nSaobraćajne nezgode u kojima stradaju deca jedan su od najvećih izazova sa kojima se danas suočavaju svi koji se bave saobraćajem. Novi koncepti obrazovanja, tehnička i tehnološka rešenja usmerena su ka tome da se deca što bolje obuče i priviknu na učešće u saobraćaju i da se na taj način smanji rizik od konflikata koji mogu imati teške posledice. Kvalitetno i pravovremeno saobraćajno obrazovanje i vaspitanje je sasvim sigurno jedan od najuticajnijih modela za smanjenje rizika od stradanja dece u saobraćaju. Stoga je velika pažnja i posvećena saobraćajnom obrazovanju i vaspitanju, kao jednom segmentu obrazovanja, ali i kao delu odrastanja svakog deteta.\nU najrazvijenijim zemljama sveta, koje su problem stradanja dece identifikovale godinama, pa i decenijama unazad, u sistem obrazovanja dece odavno je utisnut i deo koji se bavi saobraćajem. I dok u ovim zemljama takav princip daje željene rezultate, u Republici Srbiji je u poslednjih 25 godina udeo saobraćajnog obrazovanja i vaspitanja u nastavnim planovima i programima gotovo marginalizovan. Kao posledica ove promene, deca imaju manje znanja i veština neophodnih za bezbedno učešće u saobraćaju nego što je to bilo ranije. Takav trend zahtevao je da se pokrenu aktivnosti koje će ponovo uspostaviti zapostavljeni proces saobraćajnog obrazovanja i vaspitanja, i tako postaviti temelj, kako za bezbedno učešće dece u saobraćaju, tako i za izgradnju ispravnih stavova u saobraćaju koji će doći do izražaja i u kasnijim fazama života.\nPodaci o stradanju dece u Republici Srbiji davali su jasnu sliku nedovoljne brige o najranjivijim članovima našeg društva, ali i nepostojanja svesti u javnosti o tome koliko je veliki ovaj problem. Zato je jedan od osnovnih zadataka Agencije za bezbednost saobraćaja od samog početka bio da se osmisli koncept koji će istovremeno pokrenuti javnost i institucije, ali i dati okvire za rad sa decom u oblasti bezbednog ponašanja u saobraćaju. Sa tom idejom, Agencija za bezbednost saobraćaja pokrenula je 2011. godine kampanju „Pažnja sad!“. Kampanja je zamišljena sa namerom da se utiče na masovne pogrešne pojave i stavove koji su svakodnevno dovodili do loših odluka, koje su za posledicu imale gubitak dečijih života. Dakle, samo jedna sveobuhvatna i opšteprisutna aktivnost mogla je postići da se istovremeno utiče na veliki broj učesnika u saobraćaju, a pre svega roditelja, od čijeg ponašanja u najvećoj meri i zavisi bezbednost dece u saobraćaju. Uloga roditelja u ovom procesu je, uz uloge vaspitača i učitelja, od presudnog značaja, jer pored usmenog prenošenja svih važnih informacija koje deca treba da upamte i usvoje, roditelji svojim primerom u značajnoj meri utiču na to kako će se deca ponašati u saobraćaju.\nKampanja „Pažnja sad!“ osmišljena je i pokrenuta na osnovu dobro poznatih činjenica u vezi sa ciljnom grupom kojoj se obraća, a to su deca uzrasta od 5 do 8 godina. U ovom uzrastu, dečije sposobnosti opažanja, obrada informacija, dečija motorika i znanje su u razvoju. Proces razmišljanja kod dece predškolskog i mlađeg školskog uzrasta je vezan za konkretnu situaciju „sada i ovde“. Deca ovog uzrasta nisu dovoljno zrela da unapred predvide opasnost. Imajući sve ovo u vidu, bilo je neophodno skoncentrisati se na osnovna pravila po pitanju bezbednog kretanja trotoarom, kretanja putem na kom nema trotoara, kretanja u koloni, prelaska ulice na pešačkim prelazima, načina na koji se ulica prelazi, vožnje bicikla, vožnje automobilom, i sl.\nDeca u uzrastu koji obuhvata ciljnu grupu još uvek žive u svetu igara, crtanih junaka i bezbrižnosti. Zato je i naša vizija tokom kreiranja kampanje bila da se u potpunosti uklopimo u taj svet, kako bi ono što deci želimo da prenesemo prihvatili i ugradili u svoje ponašanje. Tako smo došli i do našeg junaka, maskote kampanje – Pažljivka! Ovaj desetogodišnji dečak, koji dobro poznaje saobraćajne propise i želi da svoje znanje prenese mlađim drugarima, stvoren je kao upečatljivo i umiljato lice kampanje. Za stvaranje lika Pažljivka veliku zahvalnost dugujemo i našem dragom saradniku, ilustratoru Marinku Leboviću, zato što je ljubavlju prema deci i sa velikim razumevanjem osmislio onakav lik Pažljivka koji deca jednostavno nisu mogla da ne prihvate i zavole. Pažljivko je tako prvo ušao u srca svih zaposlenih u Agenciji, a zatim i onih kojima se obraćao – našoj deci.\nNaravno, brojne kampanje iz inostranstva posvećene deci, koje su nam u tom trenutku bile poznate, bazirane su na crtanim likovima, mada gotovo da i nije bilo onih koje su za junake imale – decu. Zato nam i nije bilo teško da se odlučimo da naš junak bude baš dete, dečak koji je dobio i podesno ime – Pažljivko, ime koje je gotovo nemoguće adekvatno prevesti na svetske jezike, i tako ga učinili sasvim posebnim.\nKampanja je zamišljena tako da sadrži što više elemenata i obuhvati što veći broj kanala komunikacije. Tako je planirano da kampanja ima: radio i TV spotove, animirane filmove, pesmu, interaktivni saobraćajno-obrazovni čas, ilustrovanu knjigu, letke, postere, razne promotivne materijale i dr. Svi pomenuti materijali nisu od početka korišćeni u kampanji, već su polako uvođeni u kasnijim fazama.\nZa razliku od većine preventivnih aktivnosti usmerenih na decu, koje traju uglavnom tokom septembra, namera nam je bila da kampanja „Pažnja sad!“ traje neprekidno, tokom cele godine. A kako su deca najugroženija na početku i na kraju školske godine, intenzitet naših aktivnosti je u tim periodima bio srazmerno veći.\nWeb adresa: pazljivko.rs


Mislio sam da se ovakve situacije događaju samo u filmovima, ali kad film postane stvarnost, onda budete i bukvalno "Izgubljeni u prevodu".\nVerujem i da nije bilo zle namere nemuštnih domaćina, ali pošto je jutarnja kafa bila završena uputio sam se ka hali "Kralovka". Bar sam tako mislio... Bilo je dovoljno vremena (utakmica sa Grčkom je bila tek u 18 sati), mapa je rekla svoje, izlazak na planiranoj metro stanici "Hradčanska" i jednostavno pitanje onima koje sam zatekao kuda da idem ka hali u kojoj se igra Evropsko prvenstvo za košarkašice.\nPrvo kolo, počinje šampionat u prestonici Češke, međutim, poslali su me četiri stanice u suprotnom smeru, verovatno sa ciljem kako bih sreo nepoznate Francuze i njima pomogao da dođu do "Kralovke". Simpatični Filip i Nikol došli su da bodre evropske viceprvakinje, ne znaju reč engleskog jezika, a ja sam reči francuski čuo u po nekoj pesmi...\n"Nebojdža", oduševilo ih je moje ime i to što smo silom prilika zajedno krenuli ka metro stanici "Sparta" u čijoj neposrednoj blizini je i naše konačno odredište. Marina Maljković, povređena Danijel Pejdž, košarka, Srbija, Francuska, toliko tema je bilo o kojima smo se "ispričali"... kako? Jednostavno, sport govori sve jezike. Usput su oni sreli još svojih navijača, rastali smo se skoro kao najrođeniji, sa različitim željama oko ishoda subotnjeg (20.30) okršaja Srbije i Francuske.\nTaman kada smo se razišli kod hale, eto i naših. Porodica Saše Čađo, uvek veseli i verni navijači naših košarkašica, nisu propustili priliku da ih bodre i sa tribina. Trobojke, dresovi, zastave, Saletova "šestica", sve je bilo tu i najava da će porodice drugih devojaka takođe biti na tribinama...\nLjubazne volonterke su mi objasnile gde se uzima novinarska akreditacija, nedugo zatim zajedno sa svim navijačima naših kraljica, mahom smeštenim iza klupe Srbije, nervirali smo se zbog ishoda duela sa Grkinjama (60:69) i zato je evropskim prvakinjama i osvajačicama olimpijske bronze sada protiv Francuskinja podrška potrebnija možda više nego ikad.


"Bori se i danas", govorio je Tod o sedam i po godina dugom oporavku velikog automobiliste.\nŽan Tod je danas predsednik Svetske automobilske federacije, nekada je bio trofejni direktor Ferarijevog F1 tima, baš u vreme kada je Mihael Šumaher (51) osvajao titule u serijama.\nU intervjuu za "The Daily Mail", 74-godišnji Francuz otkrio je da je nedavno video Šumija i optimistički najavio da bi Nemac uskoro mogao da se pojavi u javnosti.\n"Video sam Mihaela prošle nedelje i nadam se da će ga i svet videti uskoro, takođe", rekao je i otkrio da je svega nekolicini ljudi, najužem krugu prijatelja, dozvoljeno da prođu kroz visoke kapije Šumaherove kuće na obali Jezera Ženeva.\nSedmostruki šampion sveta se u porodičnom domu oporavlja od posledica pada na skijanju 29. decembra 2013. godine, posle kog je imao nekoliko operacija glave i 254 dana provedena na intenzivnoj nezi u bolnici.\n"Nadam se da će ga svet ugledati uskoro. On i njegova porodica ulažu mnogo truda da se to dogodi", prokomentarisao je Tod, koji je u tandemu sa Šumaherom doneo "skuderiji" pet titula šampiona sveta - u obe konkurencije.


U Veliko personalno veće, prema pouzdanim informacijama, stigao je pismeni zahtev Kljajevića da više ne želi da bude sudija. Juče, međutim, niko nije mogao da potvrdi autentičnost ostavke, jer se Kljajević nije javljao ni na pozive svojih kolega. On se, inače, trenutno nalazi na odmoru u Crnoj Gori, odakle bi trebalo da se vrati do kraja nedelje.\nKljajevićevu ostavku nije mogao da potvrdi ni sudija Siniša Važić, predsednik Okružnog suda u Beogradu.\n- Meni nije stigao njegov zahtev za razrešenje sa mesta predsednika Veća na suđenju za ubistvo premijera, niti sam obavešten da je podneo zahtev za razrešenje sa sudijske funkcije - rekao je Važić za 'Blic'. Sudiji Važiću bi stigao zahtev da je Kljajević hteo da ode samo sa mesta predsednika Veća. Ali zahtev za prestanak sudijske funkcije podnosi se Velikom personalnom veću.\nSudija Važić napominje da sudija, i ako je dao ostavku, može da je povuče dok je ne verifikuje Skupština Srbije. Ukoliko Skupština ne verifikuje ostavku u roku od 30 dana, ona postaje pravosnažna, ali sudija može da je povuče do tada.\n- Postupanje sudije Kljajevića i sudskog Veća u dosadašnjem toku postupka u svemu je bilo korektno i prema zakonu. Želim da izrazim lično poverenje u profesionalni i moralni integritet sudije Marka Kljajevića. Ogroman teret i odgovornost koje nosi vođenje suđenja za ubistvo premijera, sudija Kljajević i članovi Veća podneli su na način koji zaslužuje poštovanje. U veri da je eventualni zahtev za prestanak dužnosti posledica prevelikog opterećenja, koje je sudija Kljajević preuzeo na sebe, izražavam nadu da će on nastaviti da sudi, kao i do sada, dostojanstveno i pravično - kaže predsednik Okružnog suda Siniša Važić.\nNi sudija Maja Kovačević, portparol Posebnog odeljenja Okružnog suda za organizovani kriminal, izjavila je za 'Blic' da ne zna za odluku Kljajevića da želi da prestane da bude sudija.\nKljajević je, kako saznajemo, prvi put spomenuo ostavku nakon što je sredinom aprila njegov brat uhapšen pod sumnjom da je jedan od vođa 'stečajne mafije'. Ipak, on je nastavio da vodi suđenje za ubistvo premijera i postupak protiv zemunskog klana za druge zločine.\nNjegove kolege navode da je nakon hapšenja brata često govorio 'dosta mi je svega', ali da nije pokazivao ozbiljnu nameru da podnese ostavku i da su iznenađeni celom situacijom.\nAdvokat Rajko Danilović, zastupnik Ružice Đinđić, kaže za 'Blic' da nije znao da Marko Kljajević namerava da podnese ostavku.\n- Ukoliko je sad podneo ostavku, a nije prinuđen na to ucenama i pritiscima, onda nije korektno postupio. Predmet je na kraju i sudiji Kljajeviću ukazano je ogromno poverenje koje je dosad opravdao, i ne bi bilo u redu da proces napusti pred sam kraj - kaže advokat Danilović.\nBeograđanka sludela podmićenog sudiju


Adecco Grupa i Fondacija Novaka Đokovića u zajedničkoj akciji\n07/04/2017 | 10:16\nSredstva obezbeđena nakon ostvarenja globalnog cilja Win for Youth (W4Y ) humanitarne inicijative, Adecco Grupa je ove godine donirala Fondaciji Novaka Đokovića. Našem najboljem teniseru, vaučer je uručio Marko Kolenc, direktor kompanije Adecco u Srbiji, tokom priprema za Davis Cup, na terenu Hale Aleksandar Nikolić u Beogradu.\nKompanija Adecco svake godine bira po jedan sport i zadaje cilj u vidu pređenih kilometara koji treba ispuniti na globalnom nivou. Ovogodišnji cilj W4Y inicijative bio je da zaposleni sa svojim partnerima i klijentima „pređu“ 3,500,000 km u triatlonu. Ovaj cilj je dostignut, a kilometri su konvertovani u novac koji se uplaćuje odabranim fondacijama širom sveta. Ove godine odabrana fondacija je i Fondacija Novaka Đokovića, a prikupljeni novac će biti iskorišćen za pomoć deci u socijalno ugroženim sredinama u Srbiji.\nPrilikom uručenja vaučera, Marko Kolenc, direktor kompanije Adecco u Srbiji, izjavio je: „Ponosni smo zbog prilike da igramo zajedno sa Novakom Đokovićem u najvažnijem meču kojim pomažemo budućim generacijama kroz ulaganje u obrazovanje i sport.”\nWin4Youth je humanitarna inicijativa koja motiviše i inspiriše zaposlene kompanije Adecco, partnere i kljente širom sveta da se bave sportom i na taj način učestvuju u humanitarnoj akciji doniranja sredstava onima kojima je to najpotrebnije.\n11/09/2021 | 09:16\nIZJAVA DANA: Na korak od istorije! (VIDEO)\nNemački proizvođač sanitarija gradi u Valjevu fabriku od 85 miliona EUR


Reprezentativac Crne Gore novo pojačanje Šapca - Sportske novosti\nNaslovna Sportske novosti Reprezentativac Crne Gore novo pojačanje Šapca\nReprezentativac Crne Gore novo pojačanje Šapca\nReprezentativac Crne Gore i bivši igrač Primorca, Jadrana, Crvene zvezde i nekoliko italijanskih klubova, Dragan Drašković, novo je pojačanje aktuelnog šampiona Srbije, ekipe Šapca.\nSjajni bek koji je sa ekipom Primorca iz Kotora osvojio titulu klupskog prvaka Evrope, zatim i niz trofeja sa Jadranom, igrao je i u finalu LEN Evrokupa u kome su Novljani posle neizvesnog dvomeča, poraženi od Marseja, stigao je u Šabac. Drašković nije otputovao sa državnim timom na kvalifikacioni turnir za Olimpijske igre u Roterdam, jer još uvek nije u najboljoj formi, posle povrede leđa, ali će sigurno biti veliko pojačanje za Šabac, zajedno sa Srđanom Vuksanovićem, koji je nedavno potpisao ugovor sa prvakom Srbije.\nDrašković je sa reprezentacijom Crne Gore igrao na Olimpijskim igrama u Londonu, na kojima je osvojeno četvrto mesto, osvojio je zlatnu medalju na finalnom turniru Svetske lige, a zatim i bronzano odličje na Evropskom prvenstvu.\nPre Draškovića, u Šabac je stigao još jedan reprezentativac Crne Gore, Savo Ćetković.\nSledeći tekstFutsal: Pobede Fona i Novog Pazara, a Konjarnik zaustavio Vranjance


Počela Srpska matematička olimpijada pod pokroviteljstvom NIS-a | NIS\nNIS > Poslovi i karijera > Energija znanja > Energija znanja vesti > Počela Srpska matematička olimpijada pod pokroviteljstvom NIS-a\nPočela Srpska matematička olimpijada pod pokroviteljstvom NIS-a\nU poslovnoj zgradi NIS-a u Novom Sadu svečano je otvorena druga po redu Srpska matematička olimpijada u organizaciji Društva matematičara Srbije i Akademije umetnosti, a u okviru programa kompanije NIS „Energija znanja”.\nU dvodnevnom takmičenju mladi matematičari će se boriti za plasman na Međunarodnu olimpijadu iz matematike, koja će se održati u junu u Južnoj Africi, a najbolji će sebi obezbediti stipendiju kompanije NIS za dalje školovanje.\n„Smatramo da investiranje u prirodne nauke i podsticanje razvoja prirodnih nauka predstavlja budućnost za ovu generaciju, a svakako i za NIS. Mnogi od ovih takmičara imaće šansu da jednog dana postanu naše kolege, a naša želja je da na putu ostvarivanja njihovih ambicija i ciljeva u osvajanju naučnih dostignuća NIS bude njihov partner“, izjavila je Snežana Lakićević, menadžer NIS-a za saradnju sa univerzitetima.\nNa ovogodišnjoj Srpskoj matematičkoj olimpijadi učestvuje 36 takmičara, među kojima su učenici srednjih škola iz Srbije koji su bili najbolje plasirani na republičkim takmičenjima, kao i najuspešniji takmičari iz Rusije, koji će se takmičiti revijalno. Pobednici će biti proglašeni u sredu, u poslovnoj zgradi NIS-a u Beogradu.\nEnergija znanja je program koji je kompanija NIS pokrenula sa ciljem da razvije partnerstvo sa obrazovnim institucijama u zemlji i pomogne obrazovanje visokostručnih kadrova. Saradnja obuhvata stipendiranje najuspešnijih studenata, program stažiranja u kompaniji, dodatno usavršavanje zaposlenih, sticanje novih znanja i realizaciju zajedničkih naučno-istraživačkih projekata. „Energija znanja“ obuhvata i programe podrške za srednjoškolce i sponzorisanje svih nivoa takmičenja (školskog, opštinskog, regionalnog i republičkog) i olimpijada u oblasti matematike,fizike, hemije i ruskog jezika.


Počinje izgradnja socijalnih stanova - juGmedia\nUgovor o početku izgradnje tri stambena objekta u ulici Majakovskog, potpisan je danas u Gradskoj kući, između JP “Gradska stambena agencija” i građevinske firme Viners, koja je izvođač radova.\nUkupno 106 stanova, od čega je 90 za prodaju, a 16 će biti dato u zakup, namenjeno je porodicama koje nemaju u svojini stan ili porodičnu kuću, a koja ne mogu sopstvenim sredstvima da reše stambenu potrebu po tržišnim cenama.\n“Na kraju izgradnje znaćemo konačnu cenu. Što se tiče prodajne cene očekujemo da bude oko 700 evra po kvadratu, a što se tiče iznajmljivanja očekujemo da budu na nivou prošlih, po 1,20 evra po kvadratu“, rekao je Vladan Stojanović, direktor Gradske stambene agencije.\nIzgradnja stanova trebalo bi da krene za petnaestak dana, dok je rok za završetak radova 18 meseci, a Stojanović je dodao da je interesovanje veliko, kako za kupovinu stanova, tako i za iznajmljivanje\nStraćare u kojima se već decenijama nalaze javna preduzeća Dom i Toplana biće porušene, a na tom mestu, sve do zgrade Narodnog pozorišta, nići…


"Ne postoji opravdanje za odsustvo sjećanja": Otvorena izložba "Јasenovac – pravo na nezaborav" | BL Portal\n“Ne postoji opravdanje za odsustvo sjećanja”: Otvorena izložba “Јasenovac – pravo na nezaborav”\n5. Septembra 2020. 14:34\nPrvi potpredsjednik Vlade i ministar spoljnih poslova Srbije Ivica Dačić otvorio je u Kragujevcu izložbu “Јasenovac – pravo na nezaborav”.\nOn je istakao da je Srbija pružila ruku pomirenja, a očekuje da u današnjoj Hrvatskoj ima saveznika u očuvanju kulture sjećanja na Јasenovac.\nDačić je istakao da je neophodno javno i jasno osuditi svaku vrstu istorijskog revizionizma koji negira zločine.\nNaglasio je da ne smijemo dozvoliti nasilno, niti perfidno mijenjanje pogleda na prošlost i istorijske činjenice, jer se time relativizuju i negiraju genocidne i zločinačke politike prema cijelim narodima.\nDačić je posebno ukazao na to da, ukoliko ne njegujemo kulturu sjećanja i nismo na oprezu, rizikujemo da nam se ponovi tragična sudbina.\n“Ulogu u tome, kaže, moramo imati svi mi kao pojedinci, ali i kao društva i države u regionu Balkana, jer svi zajedno, kao potomci i žrtava i zločinaca imamo odgovornost za zajedničku budućnost”, naveo je šef srpske diplomatije.\nIstiče da je Srbija pružila ruku pomirenja.\n“A očekujemo da u današnjoj Hrvatskoj imamo saveznika u očuvanju kulture sjećanja na Јasenovac, koji mora ostati simbol Drugog svjetskog rata – stradanja Srba, Јevreja, Roma, antifašista Hrvata i drugih nacija i simbol masovnog i besprimjerno surovog ubijanja”, poručio je Dačić.\nPodsjeća da je januara 2018. godine imao priliku da otvori sličnu izložbu u zgradi Ujedinjenih nacija u Njujorku, koja je bila dio obilježavanja Međunarodnog dana sjećanja na Holokaust.\nOve izložbe su, kako je naveo, jedan dio našeg napora da očuvamo kulturu sjećanja što je ujedno i naš doprinos odgovornom odnosu prema prošlosti.\n“Ne postoji opravdanje za odsustvo sjećanja na zlodjela i za zaborav i zanemarivanje obaveza koje iz tog sjećanja proizlaze. Odgovorno ophođenje prema istoriji omogućava nam odgovorno delanje u današnjem trenutku, jer tragedije poput onih koje su zadesile srpski i jevrejski narod u Drugom svjetskom ratu ne smijemo da zaboravimo i ne smijju nam se ponoviti”, rekao je šef srpske diplomatije.\nTags: Ivica Dačić, izložba, Jasenovac\nŠpanci pišu da balkanske mafije haraju Evropom: “Srbi i Crnogorci najopasniji”


NATO DONACIJA: Severnoj Makedoniji 60 respiratora | Novosti.rs\nNATO DONACIJA: Severnoj Makedoniji 60 respiratora\n30. 10. 2020. u 23:17\nPREMIJER Severne Makedonije Zoran Zaev na svom tviter nalogu danas je napisao da danas primili donaciju NATO-a u vidu 60 respiratora, a vrednost donirane opreme je 1,4 miliona evra.\nDonacija je bila najavljena prošlog meseca kada je Zaev prvi put nakon što je Severna Makedonija postala članica NATO saveza posetio sedište te organizacije u Briselu.\nPrimopredaji donacije na aerodromu u Skoplju prisustvovali su ministri odbrane i spoljnih poslova Radmila Šekerinska i Bujar Osmani.\n27. 10. 2020. u 18:14\nNATO Zoran Zaev novi respiratori donacija korona u Severnoj Makedoniji korona virus u Makedoniji\nSEVERNA MAKEDONIJA: Korona brojke sve crnje - 641 zaražen, 12 umrlo\n21. 10. 2020. u 19:24\n19:08 MARIN GOVORIO O ZVEZDI: To je bio vrhunac, to je moj klub od malih nogu\nNEKADAŠNJI fudbaler Crvene zvezde, Marko Marin govorio je o vremenu provedenom u crveno-belom dresu, ali i angažmanu u Ferencvaroš.\n19:07 PODNETO VIŠE OD 22.000 ZAHTEVA: Prijave za subvencije za kupovinu udžbenika do 30. septembra\n19:03 FELJTON - DIGITALNI LAŽOVI U DUBINI DUŠE: U praksi je sve veća zloupotreba privatnih snimaka\nNA INTERNETU niko ne zna da si pas - glasi tekst ispod čuvene karikature objavljene u "NJujorkeru" devedesetih godina prošlog veka, a ta tvrdnja, nikada nije bila bliža istini nego danas.\n19:02 NAJPRE REGISTAR SVIH GRADILIŠTA: Korak bliže akcionom planu za upravljanje otpadom od građenja i rušenja\n19:02 DUALNO KOD ''TAJERSA'': Budući mehatroničari i gumari na području Pirota ne moraju da brinu za posao\n38 DA LI ĆE BITI MIHOLJSKOG LETA? Klimatolog Đurđević otkriva - temperatura bi opet mogla biti blizu 30 stepeni\n35 VUČIĆ ZAKAZAO HITNU SEDNICU SAVETA ZA NACIONALNU BEZBEDNOST: Pozvani i komandanti svih specijalnih jedinica Vojske Srbije


UP “Pozitiv“ organizirao seminar o javnim nabavkama za članove i prijatelje Udruženja – Pozitiv\nUdruženje privrednika “Pozitiv“ organiziralo je 18. aprila seminar o javnim nabavaka na temu “Priprema ponude po novom ZJN BiH“.\nPredavač na seminaru bio je Hajrudin Buza, certificirani predavač Agencije za javne nabavke Bosne i Hercegovine.\nPrisutne učesnike na početku seminara pozdravio je Amel Duranović, sekretar Udruženja te prisutnima zaželio uspješan seminar i korist od usvojenih znanja tokom seminara.\nPrisutni zaposlenici kompanija koje su članice Udruženja, kao i određeni broj prijatelja Udruženja, imao je priliku da tokom seminara sazna brojna pitanja s kojim se ponuđači ali i ugovorni organi susreću tokom pripreme ili izrade tenderske dokumentacije.\nCilj seminara bio je da uposlenike koji rade na tenderskim dokumentacijama upozna s osnovnim elementima Zakona o javnim nabavkama i podzakonskim aktima sa aspekta ponuđača, pregledom tenderske dokumentacije, pripremom ponude, pravima i obavezama ponuđača u postupcima nabavke a značajan dio seminara bio je posvećen pitanjima i odgovorima učesnika.\nUčesnici su nakon seminara razmijenili određena međusobna iskustva u pogledu pripreme javnih nabavki te izrazili zadovoljstvo organiziranim seminarom.\nSeminar o javnim nabavkama u organizaciji Udruženja privrednika “Pozitiv” 18. 4. 2018.


Sajt i aplikacija N1info bili su meta četiri sajber napada tokom ove nedelje, sa više stotina hiljada zahteva upućenih ka serveru sajta u sekundi. Zbog toga posetioci nisu mogli da pristupe vestima po nekoliko sati, a kompanija „AdriaNews“ je tužilaštvu za visokotehnološki kriminal podnela prijavu protiv NN lica. Reporteri bez granica su osudili ove napade, dok je predstavnik OEBS-a za medije Arlem Dezir, na Tviteru izrazio zabrinutost, ukazujući da su takvi napadi neprihvatljivi i da škode slobodi govora.\n„Kako su DDoS napadi u pitanju, oni znaju da budu jako nezgodni, oni onemoguće korisnike da koriste servise koji su napadnuti. Sam naziv znači da se određemni servis, u ovom slučaju web sajt i aplikacija N1 zaspe velikim brojem upita različite vrste ili količinom podataka koji zaguše servis i korisnici koji žele da koriste sajt su u tome onemogućeni. Česta karakteristika je da oni znaju jako dugo da traju, i u slučaju N1, oni su trajali po par sati, koliko nisu bili dostupni servisi“, kazao je Kecić u Novom danu.\nOvakvi napadi, kaže, mogu da budu završeni na dva načina – pravovremenom reakcijom timova koji su radili na rešavanju napada ili da napadači odluče da prekinu napad.\nImali smo informaciju da je u poslednja dva napada, sajt N1 bio zatrpan sa više od 900.000 istovremenih zahteva u sekundi iz celog sveta, najviše iz Kine.\n„Takve vrste zahteva deluju legitimno, ali su na neki način instruisani, uglavnom se vrše sa tih takozvanih bot-mreža, odnosno zaraženih računara koji bombarduju prosto određeni server gde se nalaze podaci kako bi sajt mogao da normalno funkcioniše, i u tom trenutku dođe do zagušenja, jer server nije predviđen za toliki pristup. Onom ko želi da onda zaista pristupi sajtu, pokaže mu se greška“, kazao je Perkov.\nPitanje je, navodi Kecić, kako doći do tih IP adresa i utvrditi ko su napadači, ali i nalogodavci napada.\n„Mogu se koristiti lažne IP adrese koje dolaze do servera. 900.000 upita ne znači 900.000 računara, isti računar može da ponavlja upite hiljade puta. Za takve napade nisu potrebni veliki resursi, koriste se naši kompjuteri, preko malvera kojim se usmerava napad“, objasnio je Kecić.\nNa pitanje koliko košta jedan takav napad, Kecić kaže da ne zna.\n„Ja zaista ne znam, imali smo bot mrežu koja je radila u regionu, oni su naplaćivali te napade od 500 evra pa naviše, zavisno od trajanja, od broja računara, i ta bot-net mreža je ugašena 2018. godine, kada je uhapšeno nekoliko ljudi iz Hrvatske, BiH i Srbije“, kazao je.\nHakeri se, kažu gosti N1, mogu pronaći preko poznanstava, pretragom ili na „dark webu“.\n„Internet pruža mnogo mogućosti, pa ako je neko zainteresovan, može da dođe do nekoga pretragom, ili preko poznanstava. U konkretnom slučaju, nemamo nikakve informacije o tome“, kaže Perkov.\nPrema njegovim rečima, „dark web“, koji se u javnosti predstavlja kao stecište kriminala i kriminalaca, nije samo to.\n„To je jedan deo interneta koji može da se koristi u razne svrhe – ako živite u Iranu, recimo, sa blokadom interneta, preko ovog pretraživača možete da pristupite recimo, Fejsbuku. BBC ima svoju adresu, da bi ljudi u zemljama gde je ovaj sajt blokiran, mogli da mu pristupe“, dodaje Perkov.\nKecić, međutim, kaže da on ne bi „baš reklamirao ‘dark web'“.\n„Ne bih ga reklamirao, to je mesto gde svašta može da se vidi, a može i da se kupi bilo kakva kriminalna usluga, pa i DDoS napadi“, kaže Kecić.\nNa pitanje da li postoje ljudi koji se mogu zvati državnim hakerima, Kecić kaže: „Mi imamo Snoudena koji je otkrio čime se NSA u Americi bavila, ali ni ostale službe u drugim državama ne beže od toga i bave se sajber špijunažom i eventualno i napadima na sisteme. I u budućnosti, neće se ratovi voditi samo na ratnom polju, sajtber polje je jedan od načina vođenja ratova“.\n„Zavisi kakvi su ciljevi, kakve su mete. U budućnosti je vrlo moguće da će u nekom ratu, na meti prvo biti neke infrastrukturne mreže, dakle, telekomunikacije, internet, struja i slično. Ukoliko znate ranjivosti sistema i možete da pristupite tim slabostima….Kao što je bio slučaj u nukelarnoj elektrani u Iranu“, rekao je Perkov.\nČesti hakerski napadi na medije\nGovoreći o tome koliko su česti hakerski napadi na medije, Kočić kaže da su oni jako česti.\n„Jedan od najopasnijih napada je hakovanje veb sajtova medija, koji služe širenja lažnih vesti koje mogu da izazovu paniku“, rekao je Kecić.\nPekov navodi da je Share fondacija, od 2014. godine, otkad radi monitoring, u Srbiji registrovala 40-tak DDoS napada, od kojih su, naglašava, više od polovine bili napadi na onlajn medije.\nO tome da li postoji nada da će odgovorni za napad na sajt i aplikaciju N1 biti pronađeni, gosti N1 kažu da šanse postoje, ali da su one minimalne.\n„Šanse uvek postoje, međutim, vaš sajt je hostovan u inostranstvu, treba prikupiti sve podatke, digitalne dokaze, pronaći ko kontroliše bot mrežu, i tokovima novca doći do odgovornih. Tu mora biti uključena ne samo policija Srbije, nego i ona u inostranstvu“, navodi Kecić.\nPerkov kaže da Share nema zabeležene slučajeve da su podnošene neke krivične prijave, niti ima javno dostupnih informacija da su neki od počinalaca sajber napada na medije pronađeni.\nBojan Perkov Hakerski napadi N1 Žarko Kecić\n← Georgiev: N1 u žrvnju dve velike telekomunikacione imperije\nMinistartsvo kulture iznenađeno reakcijom urednika „Nedeljnika“ Veljka Lalića →


Apel građanima : Zdravstvenog centra Knjaževac – Knjaževačke vesti\nHome / 2021 / Apel građanima : Zdravstvenog centra Knjaževac\nApel Zdravstvenog centra Knjaževac prenosimo Vam u celosti:\n“U periodu od 1. septembra do danas, u Knjaževcu je od Kovida 19 obolelo više od 2 000 ljudi. U regionalne kovid bolnice u Zaječaru, Sokobanji, Nišu i Kruševcu upućeno je više od 100 pacijenata, zbog pogoršanja njihovog zdravstvenog stanja.\nZbog popunjenosti kapaciteta tih kovid bolnica prijem pacijenata iz Knjaževca je veoma otežan i bukvalno se uvek traži jedno slobodno mesto. Zdravstveni sistem je preopterećen, a broj zdravstvenih radnika nedovoljan za pružanje ovolikog broja zdravstvenih usluga. Toj činjenici treba dodati i problem obolevanja zdravstvenih radnika, od kojih se neki razboljevaju i po drugi put od bolesti kovid 19.\nZbog svega napred navedenog, apelujemo na građane da poštuju propisane epidemiološke mere, da izbegavaju okuljanja u zatvorenom prostoru, da izbegavaju slvalja (proslave, slave) kako bismo zajedno sprečili dalje širenje kovid infekcije”, poručuju iz Zdravstvenog centra Knjaževac.\nPrevious: Knjaževac : Održana 42.sednica Opštinskog Veća\nNext: Krizni štab : COVID propusnice za ugostiteljske objekte od 20 sati


Feng Shui Institut "Sandra Drinčić" Festival "Roditeljstvo novog doba" - Feng Shui Institut "Sandra Drinčić"\nDeca danas nisu ista kao deca juče. Ona brže misle, radoznalija su, otvorenija, traže drugačiju vrstu pažnje, ne zadovoljavaju se formalnim autoritetima a njihovo poverenje mora da se zasluži. To su deca NOVOG DOBA.\nUpravo zato, ovaj FESTIVAL ima za cilj da upozna roditelje NOVOG DOBA sa izazovima odrastanja dece NOVOG DOBA. Kada steknu samopouzdanje, te razreše lične anksioznosti, moći će kroz svoje roditeljstvo da putuju radosno i opušteno a da svojoj deci budu odgovarajuća podrška i “vetar u leđa”.\nFestival “Roditeljstvo novog doba” će za sve nas biti inspirativno i obeleženo potragom za odgovorima na mnoga pitanja koja se otvaraju i u nama samima.\nJedna od interesantnih tema predavača biće i:\nKreirati Feng Shui sobu za bebu je mnogo više nego dekorisati zidove za njen dolazak. Pravilnim uređenjem sobe u kojoj će beba da boravi omogućavate dobar razvoj, napredak i zdravlje Vašoj bebi. Važno je kakva je pozicija kreveca, da li će beba spavati na poziciji gde se nalazi negativno štetno zračenje, ili pored zida sa kuhinjom ili kupatilom. Feng Shui pruža razne mogućnosti za pravilno korišćenje energije prostora, kako bi se beba osećala dobro i imala najbolje uslove za zdrav napredak i razvoj.\nTakođe, veoma je važno kako će izgledati soba za predškolce, ali i za školarce jer – kada je dobra energija sobe i dete se dobro oseća – raste motivacija i rezultati učenja i razvoja se poboljšavaju.\nMesto održavanja: Hotel “Park” – Njegoševa 2, Beograd\nDatum: nedelja (28. februar 2016. godine)\nVreme: 12:00h – 12:45h\nSve informacije u vezi festivala možete dobiti na: www.roditeljstvonovogdoba.com.


9. Teniske nade - Teniski Klub Haron\nU Beogradu je od 22. do 27. avgusta održan međunarodni teniski turnir „8. teniske nade“ za devojčice i dečake do 9, 11 i 13 godina, izborni turnir za svetsko finale Champions Bowl, koje će se odigrati od 30. septembra do 2. oktobra 2016. na Majorki u Španiji.\nTurnir je nivoa Masters Champions Bowl za Srbiju, Crnu Goru, Makedoniju i Republiku Srpsku. Finalisti u obe konkurencije su se plasirali na finalni turnir u Španiji. U konkurenciji do 9 godina pobednici su Vuk Kruščić i Aleksandra Stevanović, oboje iz Srbije.\nVuk je u finalu pobedio Marka Nešića (Srbija) 4-1 4-1, a Aleksandra je savladala Lanu Petković (Bosna i Hercegovina) 4-2 4-1!\nTreće mesto kod dečaka su osvojili Jovan Jevtić i Milan Matović (obojica iz Srbije), a u konkurenciji devojčica Ana Stojanovska (Makedonija) i Milana Bukarica (Crna Gora).\nU konkurenciji do 11 godina pobednici su Mia Ristić (Srbija) i Edin Mulalić (Bosna i Hercegovina). Mia je u finalu pobedila Elenu Konjikušić (Srbija) 6-1 6-0, a Edin je savladao Marka Nikolića (Srbija) 6-4 6-2.\nTreće mesto kod dečaka su osvojili Petar Ćertić (Srbija) i Andrej Lakić (Crna Gora), a kod devojčica Sanja Đurđević (Srbija) i Jovana Keckarova (Makedonija).\nPobednici utešnog turnira su Klara Vaja i Luka Radovanović (oboje iz Srbije). U konkurenciji do 13 godina pobednici su Nikola Jovanović i Iva Šepa.\nNikola je u finalu pobedio Petra Jovanovića 6-2 3-6 10-4, a Iva je savladala Anju Petković 6-4 6-3.\nTreće mesto su osvojili Luka Radovanović i Ilija Milić, a kod devojčica Lara Stojanovski i Dorotea Milosavlјević.\nKompanija Vilson obezbedila je sportske nagrade a kompanija Frikom slatke pakete za učesnike, dok je sajt Mali igrači sve vreme izveštavao decu i roditelјe sa turnira.\nTurnir do 9 godina (pogledajte detaljnije)\nTurnir do 11 i 13 godina (pogledajte detaljnije)\nSnimak dela finalnog meča dečaka do 9 godina\nSnimak finalnog meča dečaka do 11 godina


source.ba | Akcija FUP-a: Uhapšen još jedan Sarajlija zbog trgovine drogom\nU Sarajevu je jučer jedna osoba uhapšena zbog neovlaštene proizvodnje i stavljanje u promet opojnih droga. Ranije je zbog istog krivičnog djela u okviru iste policijske akcije uhapšen Sarajlija koji se sumnjiči za prodaju narkotika.\nU nastavku realizacije operativno taktičke akcije kodnog naziva "Lipa" započete u srijedu 7. jula 2020. godine policijski službenici Federalne uprave policije su jučer, pod nadzorom Kantonalnog tužilaštva Kantona Sarajevo, lišili slobode još jednu osobu iz Sarajeva, inicijala S.S. (1991.) koje se sumnjiči za izvršenje krivičnog djela neovlaštena proizvodnja i stavljanje u promet opojnih droga, potvrđeno je iz FUP-a.\nU sklopu navedenih aktivnosti, a na osnovu Naredbe Općinskog suda u Sarajevu izvršen je pretres stambenog prostora koje koristi osumnjičeni na području općine Stari Grad Sarajevo kojom prilikom su pronađeni i oduzeti predmeti koji će biti korišteni kao dokaz u krivičnom postupku.\nOsumnjičeni je kriminalistički obrađen u službenim prostorijama Federalne uprave policije te će protiv istog biti podnesen Izvještaj o izvršenom krivičnom djelu.\nRanije su policijski službenici uhapsili u Sarajevu M.DŽ. zbog istog krivičnog djela, a svemu je prethodilo hapšenje niz osoba koje su od njega kupovale opojna sredstva, među njima i Alžirci, Marokanci, Pakistanci.


13.12.2019 u 13:56\nBANjALUKA – Srpski član Predsedništva BiH Milorad Dodik odbacio je mogućnost korišćenja bonskih ovlaštenja, koja su suprotna međunarodnom pravu i samom Dejtonskom sporazumu i istakao da je da je njihova primena u prošlosti bila kriminalna aktivnost međunarodnih predstavnika u BiH. Na pitanje da prokomentariše izjavu visokog predstavnika u BiH Valentina Incka, kojom najavljuje nametanje zakona o zabrani negiranja genocida, Dodik je rekao da ta najava, koja stiže iz OHR, predstavlja najavu uvođenja verbalnog delikta s jedne, i primenu antidejtonskih i protivzakonitih pritisaka s druge strane. „Ako se tragična dešavanja u Srebrenici, i to nad samo jednim narodom, moraju braniti zakonima, postavlja se pitanje kakva je to onda istina i da li bi slična avantura prošla recimo u Austriji ili bilo kojoj\nDodik i Erdogan o formiranju Saveta ministara\nSARAJEVO - Srpski član Predsedništva BiH Milorad Dodik razgovarao je telefonom sa predsednikom Turske Redžepom Tajipom Erdoganom, a tema razgovora bilo je formiranje Saveta ministara. Turski predsednik izrazio je zadovoljstvo zbog postignutog dogovora izbornih pobednika o formiranju novog saziva Saveta ministara, čime se, kako su se sagovornici saglasili, otvara mogućnost za što skoriju realizaciju već dogovorenih projekata, od kojih neki imaju i regionalni značaj, kao što je auto-put koji će povezati BiH, Republiku Srpsku i Srbiju, saopšteno je iz kabineta srpskog člana Predsedništva BiH, javila je RTRS, prenosi Tanjug. U saopštenju se navodi i da su Dodik i Erdogan naglasili da su sada stvorene neophodne pretpostavke da se BiH, dogovorom, posveti rešavanju postojećih\n11.12.2019 u 19:16\nDodik: Handke je veliki književnik, zaslužio je Nobelovu nagradu\nSrpski član Predsedništva BiH Milorad Dodik izjavio je da je Peter Handke veliki književnik koji je zaslužio Nobelovu nagradu. „On je to zaslužio, jer ljudi koji vrednuju njegov rad mnogo više znaju nego mi. Čestitam mu i na ovaj izbor nije mogao uticati niko iz BiH”, rekao je Dodik i dodao da ne zna da li kantoni mogu nekoga da proglase nepoželjnim, prenosi Srna. Istovremeno, on je izrazio zadovoljstvo što je Handke na dodelu nagrade pozvao reditelja Emira Kusturicu, prenosi Tanjug. „Kusturica je na dodeli Nobelove nagrade bio bez ikakvih političkih konotacija. Potpuno je nepotrebno da neko u BiH, a pogotovu SDA bezočno napada njegovo prisustvo”, rekao je Dodik i izrazio zadovoljstvo što će Handke doći u Banjaluku.\n04.12.2019 u 14:18\nDodik:Srpska neće dati saglasnost za članstvo BiH u NATO\nLjUBLjANA - Srpski član Predsedništva BiH, Milorad Dodik, izjavio je danas u Ljubljani da u BiH nema konsenzusa u vezi sa članstvom u NATO savez, te da Republika Srpska ostaje pri stavu o vojnoj neutralnosti. „Mi u Republici Srpskoj ne možemo da damo saglasnost za članstvo u taj vojni savez, pre svega, zbog bombardovanja osiromašenim uranijumom čije će strašne posledice osećati ne samo današnje generacije nego i mnoge posle nas”, istakao je Dodik u razgovoru članova Predsedništva BiH sa slovenačkim parlamentarcima. On je ukazao i da je migrantska kriza veoma teško unutrašnjo-političko pitanje u BiH, javila RTRS, a prenosi Tanjug. „Mi u Republici Srpskoj nećemo da otvorimo stacionare za migrante. To pitanje treba rešavati u Grčkoj i Bugarskoj koje su u EU i preko kojih nama dolaze\n03.12.2019 u 08:40\nDodik: Republika Srpska je formirana da bude nezavisna\nSrpski član Predsedništva BiH Milorad Dodik izjavio je da je ono što je najgore u BiH pokušaj da se ljudima nameće mišljenje, i istakao da Republika Srpska nije formirana da bi bila u BiH. „Ona kada je formirana, formirana je da bude nezavisna država. Ona je tu svoju nezavisnost branila u toku rata i kroz Dejtonski sporazum, imajući u vidu da su 1992. godine velike sile, kao što je Amerika, priznale Republiku Srpsku. Mi smo naučili da bez države, nema slobode”, istakao je Dodik sinoć u emisiji „Ćirilica” na televiziji Hepi, prenosi Tanjug. On je takođe ocenio da su Srbi skloni da budu istorijski naivni i da prave istorijske greške i da donesu odluke koje ih kasnije koštaju mnogo. Po njegovom mišljenju, BiH ostaje problem i tu nema pomirenja, kao i da muslimani (Bošnjaci) žele\n29.11.2019 u 16:58\nDodik: Programom reformi zaustavljen put u NATO\nBANjALUKA – Srpski član Predsedništva BiH Milorad Dodik izjavio je danas da nije doneta nikakva odluka u vezi sa putem BiH ka članstvu u NATO, već da je taj put zaustavljen. Dodik je naveo da će Program reformi BiH, koje je usvojilo Predsedništvo BiH 19. novembra, predočiti Narodnoj skupštini Republike Srpske, pre nego što taj dokument bude upućen u sedište NATO u Briselu. On je dodao da u Programu reformi ne piše da je to Godišnji nacionalni plan za članstvo (ANP), kao i da nema nijedne reči o Akcionom planu za članstvo (MAP). „Navedeno je da se ne prejudicira članstvo, a ako se ne prejudicira članstvo onda se ne prejudicira ni put ka članstvu. Ne prejudicirati znači ostaviti sa strane, što znači da taj put stoji”, kazao je Dodik novinarima u Banjaluci. On je ocenio da je\n25.11.2019 u 13:05\nBANjALUKA - Srpski član Predsedništva BiH, Milorad Dodik, izjavio je da 25. novembar nije praznik BiH iz prostog razloga što nikada nije donesena odluka da taj datum bude praznik na celoj teritoriji BiH. Povodom 25. novembra, koji se u Federaciji BiH obeležava kao Dan državnosti, Dodik je rekao da Srbi više od ostalih naroda polažu istorijsko pravo na obeležavanje ZAVNOBiH-a, jer su u borbi protiv fašizma i nacizma podneli najveće žrtve u Drugom svetskom ratu. „Dan održavanja ZAVNOBiH-a nema značaj, ako značaj nema ni datum održavanja AVNO?-a. Manipulacija sa ovim datumom i nametanje 25. novembra kao 'dana državnosti' ogledalo je bošnjačke politike u BiH, koja nametanjima pokušava da izgradi nešto što ne postoji - od zajedničkog identiteta u BiH, koji ne postoji, do praznika koji\n15.11.2019 u 22:00\nZa tumačenje „Dejtona” nisu nam potrebni stranci\nOd našeg dopisnika Sarajevo – Odluka Saveta za sprovođenje mira (PIK) da se, ko zna po koji put, još jednom umeša u unutrašnje stvari BiH i da, uz izdvojeno mišljenje Rusije, odbaci zaključke Narodne skupštine Republike Srpske (NSRS), nije iznenadila srpske političare, ali jeste izazvala žestoku reakciju. Na vest iz Sarajeva da su zaključci odbačeni zato „što se zasnivaju na pogrešnom tumačenju Dejtonskog mirovnog sporazuma”, odgovorio je srpski član Predsedništva BiH Milorad Dodik, poručivši ambasadorima zemalja članica saveta da ti zaključci „nisu usvajani da bi ih PIK, kao telo koje nije uopšte predviđeno Dejtonskim mirovnim sporazumom i nema akt o osnivanju, prihvatao ili odbacivao”. „Jasno nam je da je sila na njihovoj strani, ali sila i pravo nisu jedno te isto, i to želim da im\nBANjALUKA - Srpski član Predsedništva BiH Milorad Dodik rekao je da će Republika Srpska inicirati formiranje fonda za prikupljanje novca za tužbe protiv visokih predstavnika koji su obavljajući tu funkciju, između ostalog, kršili Ustav i Dejtonski sporazum. „Jedino nam preostaje da ih tužimo u njihovim zemljama jer Srpska nema kapacitet da pokreće sporove na međunarodnim sudovima. Ipak, možemo da ih privatno tužimo - rekao je Dodik novinarim u Drvaru, komentarišući rezultate sinoćnje posebne sednice Narodne skupštine na kojoj je usvojena Informacija o neustavnoj transformaciji dejtonske strukture BiH i uticaju na položaj i prava Republike Srpske, kao i 20 zaključaka koje je predložila vladajuća većina. Dodik je rekao da se Skupština na sednici referisala na uporno kršenje Dejtonskog


Kvalifikacije za Svetsko Prvenstvo 11/11/2016 - PametnoKladjenje\nYou are here: Home / Analize / Slajder / Kvalifikacije za Svetsko Prvenstvo 11/11/2016\tAnalize\nKvalifikacije za Svetsko Prvenstvo 11/11/2016\nKvalifikacije za Svetsko Prvenstvo 11/11/2016, analiza utakmica, povrede i suspenzije\tFacebook\nPovrede i suspenzije za današnje mečeve kvalifikacija:\nCrna Gora je sve iznenadila velikom pobedom u prošlom kolu protiv Danskeu gostima. Pa tako zasluženo zauzima prvo mesto na tabeli sa samo jednim primljenim golom, uz gol razliku 7:1.\nSa druge strane Armenia iga jako loše i za sad nije uspela da pruži dostojan otpor niti jednoj reprezentaciji. Naravno sa takvom igrom su zasluženo na poslednjem mestu, bez ijednog osvojenog boda i sa gol razlikom 1:8.\nPovrede i suspenzije za ovaj meč:\nTako da je po nama ovde favorit Crna Gora, a kvota na njih je odlična i plaća nerealnih 2.20\nSusret dve loše ekipe, u kom je teško prognozirati ko će pobediti. Češka još uvek nije postigla pogodak u kvalifikacijama, pa ima gol razliku 0:3. Sa druge strane Norveška je uspela da zabeleži barem jednu pobedu, a za rzliku od Čeha igraju otvoreniji fudbal, pa se na njihovim utakmicama i vidi neki pogodak.\nPovrede i supenzije za ovaj meč:\nMi ovde nećemo prognozirati niti davati analizu za konačan ishod.\nEnglezi su konačno počeli da igraju fudbal, imaju jako dobru reprezentaciju, svakako vrednu svakog respekta. Sa druge strane Škoti svaki meč igraju na mišiće i srcem, ali mislimo da na današnjem meču im to neće biti dovoljno da bi ostavrli dobar rezultat.\nOvde definitivno dajemo prednost domaćinu, a očekujemo da na ovom meču teško može da dodje do iznenadjenja.\nPrvi put da Azerbejdžan igra protiv neke reprezentacije koja je bolja od njih, istina malo iznenadjuje i da su igrali nerešeno protiv Čeha, ali mislimo da im danas to neće poći za rukom.\nSeverna Irska, igra dosta tvrd fudbal, igra srcem i reprezenativci se bore za svaku loptu. Verujemo da će dati sve od sebe da pobede na ovom meču, pred svojim navijačima i da će Azerbejdžan doživeti prvi poraz u ovim kvalifikacijama.\nJedino što ćemo reći za ovaj meč, je da nije relan kvota od 3,10 na domaćina. Pošto je u pitanju duel dve dosta slične ekipe, pa je malo apsurdno dati toliku prednost Poljacima.\nRumuni igraju dosta tvrdo, uglavnom se fokusiraju na odmbranu i da ne prime gol, a u napadu ako nešto urade uradili su.\nPovrede i suspenzije za ovu utakmicu:\nOvde ne očekujemo neku lepu utakmicu, koja će obilovati golovima, već jako tvrd meč sa manje golova.\nOvde nema potrebe da komentarišemo mnogo, San Marino je reprezentacija za popravljanje gol razlike, a to će se i danas dogoditi, očekujemo punu mrežu domaćina.\nNaravno da je Francuska ovde favorit, ali da se da kvota od 1,30 na domaćina protiv reprezentacije koja takodje nije poražena, smatramo da nije baš kako treba.\nNaravno veliki hendikep kod Švedjana je činjenica da neće igrati Ibra, koji se penzionisao, a koji je bio maltene cela reprezentacija, kao i golman Isaksson.\nAnaliza današnjih mečeva 11/11/2016\nČinjenice dana 12/XI2016


Crna Gora bi od nafte mogla da zarađuje deset puta više nego od turizma | MINA\nNaslovnicaGlavna vijestCrna Gora bi od nafte mogla da zarađuje deset puta više nego...\nPodgorica, (MINA-BUSINESS) – Nafta je jedini resurs koji može da riješi sve crnogorske finansijske probleme do 2024. godine, smatra kanadski stručnjak i konsultant za geofiziku i naftna istraživanja crnogorskog porijekla, Vladimir Popović.\n“Sve što treba uraditi je formirati nacionalnu naftnu kompaniju kao vlasnika crnogorskog podmorja, dovesti šest stručnjaka pronalazača nafte, planirati 3D program (3D geofizičko istraživanja) preko čitavog područja od Hrvatske do Albanije, uključiti konzorcijum Eni-Novatek i Energean 3D programe u zajednički program i registrovati firmu na Njujorškoj ili nekoj drugoj berzi”, rekao je Popović, piše Pobjeda.\nOn smatra da će akcije firme dodatno da porastu kada je vode naftni eksperti.\n“Aramco, najveća naftna firma na svijetu, koristi uglavnom strane konsultante i formirana je na istom principu koji predlažem za Crnu Goru, što je standarni način istraživanja u svijetu gdje se perspekivne zone sa naftnim/gasnim potencijalom pokriju sa uniformnom 3D seizmikom”, objasnio je Popović i dodao da taj projekat ne bi pao na teret Crne Gore, a donio bi ogromnu korist.\n“Od prodatih 49 odsto akcija finansirali bi se konsultanti i 3D program za dvije hiljade kvadratnih kilometara”, saopštio je Popović.\n“Zauzvrat bi te firme dobile pravo da urade sopstvenu interpretaciju kompletnog 3D programa, što bi im omogućilo da naprave daleko bolju interpretaciju na sopstvenim licencama. Treba pomenuti što su te firme uspješnije veća je korist za Crnu Goru”, rekao je Popović koji smatra da treba predložiti Evropskkoj uniji (EU) da finansira 3D program kojim bi se otkrile dodatne rezerve gasa i nafte.\nZauzvrat, kako je naveo, Crna Gora bi zatvorila rudnik lignita u Pljevljima, koji ionako prema EU politici mora da se zatvori.\nTo bi bio veliki plus Crnoj Gori za ulazak u EU.\nPopović smatra da je proces istraživanja nafte i gasa u Crnoj Gori do sada bio vrlo spor i treba da se znatno ubrza.\n“Vlada treba da ispita iz kojih fondova dolaze pare za sabotiranje razvoja naftne industrije, a time i ekonomije u Crnoj Gori, pod tobožnjom brigom za zagađenje mora i globalno zagrijavanje”, rekao je Popović i poručio da su Eni i Novatek “vrhunske svjetske kompanije sa vrhunskom tehnologijom“” koje garantuju svom svojom imovinom ako bi se desio neki incident prilikom bušenja.


Majer: Sve više postaje jasno da ne postoji zajednički stav Vašingtona i Brisela\nKolega Branko Mikašinović zamolio je profesora na vašingtonskom Nacionalnom univerzitetu za odbranu i stručnjaka za Balkan, Stivena Majera, da prokomentariše značaj razlika u stavovima Sjedinjenih Država, Evropske unije i Rusije prema budućem statusu Kosova.\nMajer: Sve više postaje jasno da ne postoji zajednički stav Vašingtona i Brisela, već da se razvijaju dva gledišta, jedno američko, a drugo Evropsko, s tim što i u samoj unii postoje razlike u stavovima o budućem statusu Kosova. Interesantno je da se sada razmatra niz opcija i predloga, a dok je Ahtisarijev plan bio u fokusu, Zapad je bio relativno jedinstven i usredsredjen na taj plan. U pogledu Rusije, kosovsko pitanje je postalo ključni kamen spoticanja, dok ona zauzima sve otresitiji i kategoričniji stav o statusu Kosova. To ne bi bio slučaj pre samo četiri do pet godina i govori o političkom i ekonomskom usponu Rusije. Što se tiče Srbije, smatram da je novi i tvrdji stav Beograda, koji je izneo premijer Koštunica, pravi kurs akcije za Srbiju. Srbija doživljava Kosovo kao deo svoje istorijske prošlosti i baštine i stoga nastoji da brani svoje interese i teritoriju svim raspoloživim sredstvima. Drugim rečima, ako Srbija ne ustane u odbranu svojih interesa, niko drugi neće.\nGlas Amerike: Da li se povećala razlika u gledištima Evropske unije i SAD o kosovskom pitanju i kuda to vodi?\nMajer: SAD su, manje više, obavezne da kažu da podržavaju nezavisnost Kosova, pošto je to bila dugogodišnja američka politika, od koje se sada ne može lako odstupiti. Mislim da bi Bušova adminstracija radije želela da se postepeno povuče u pogledu kosovskog problema. Taj trend se ogleda i u činjenici da je Vašington već delimično marginalizovan, sudeći po tome da se umesto isključivo nezavisnosti sada razmatraju i druge opcije. Dok se pregovori nastavljaju istovremeno se iznose mišljenja da se ne treba kretati suviše brzo ka nezavisnosti i da treba razmotriti posledice takvog akta, odnosno pitanje izbeglica, moguće nasilje, siromaštvo itd. U Evropskoj uniji takodje imate podeljena mišljenja - Nemačka se, na primer, zalaže za nezavisnost, dok se susedne zemlje Srbije, pa i dalje - Španija, Grčka, Češka, zalažu za nastavak pregovora. Udaljenije zemlje, kao što su Rusija, Kina i Indija ne žele nezavisnost, i boje se presedana koje bi to uspostavilo za njihove regione. To znači da Srbija sada ima bolju priliku da se založi za svoj stav nego ranije.\nGlas Amerike: Pregovarački proces bi trebalo da se završi do 10-tog decembra. Šta očekujete posle toga?\nMajer: Ako posle 10. decembra Vašington saopšti da priznaje nezavisnost Kosova, to stvara nove probleme, ali to automatski ne znači da su pregovori završeni. Većina evropskih zemalja neće prihvatiti da je pregovorima došao kraj. Nadam se da će SAD saopštiti da i dalje podržavaju nezavisnost Kosova, ali da ne podržavaju jednostrano proglašenje nezavisnosti i da će se pregovori nastaviti, uz snažnije angažovanje EU, što bi bio elegantan i diplomatski način da SAD smanje svoju ulogu. Dakle, ako posle 10-tog decembra ne bude postignut sporazum, proces će se, bez obzira na sve, nastaviti uz razmatranje drugih opcija. EU počinje da uočava da nema magičnog datuma ili formule i to je stvarno pravi i razuman pristup.


· MS · 17. februara 2019.\nPovodom završnog turnira Kupa Radivoja Koraća koji se po 10.put pod ovim imenom igra u Nišu u Gradskoj kući organizovan je prijem za predstavnike KSS-a i košarkaških klubova koji učestvuju u polufinalu kupa i nadmeću se za prestižni pehar “Žućkove levice”.\nPredstavnike košarkaških klubova i košarkaškog saveza Srbije primio je Gradonačelnik Niša Darko Bulatović koji je svim ekipama poželeo dobrodošlicu i izrazio uverenje da će se Niš pokazati kao dobar domaćin,shodno renomeu iz prethodnih godina.\nOn je predstavnicima klubova i predsedniku KSS Predragu Daniloviću kao i selektoru naše reprezentacije Saši Đorđeviću uručio zlatnike sa likom Cara Konstantina.\nPredsednik KSS Predrag Danilović zahvalio se Gradu Nišu na dobroj organizaciji turnira i istakao da će Niš imati čast da bude početkom leta i jedan od gradova domaćina takmičenja po grupama u okviru Evropskog prvenstva u ženskoj konkurenciji ,čiji je domaćin Srbija.\nU polufinalu Kupa Radivoja Koraća igraće Partizan i FMP,odnosno Crvena zvezda i Mega leks, a finale je na programu u nedelju.\nSledeća objava: OKONČANA ZAMENA SEDIŠTA U LUTKARKOM POZORIŠTU U NIŠU\nPrethodna objava: Odluka o prekidu nastave\n2. jula 2022., 11:02 h


MANDL PORUČIO VUČIĆU: Priznanje tzv. Kosova prvi korak na putu ka EU - Naša Borba\nMANDL PORUČIO VUČIĆU: Priznanje tzv. Kosova prvi korak na putu ka EU\nPrvi korak na putu Srbije ka EU mora biti priznanje Kosova, bez daljeg odlaganja, poručio je danas austrijski poslanik u Evropskom parlamentu, Lukas Mandl.\n„Nikada nisam znao da će za Evropljane (u ovom slučaju u Srbiji) postojati alternativa putu ka EU. Ali dobro je ukoliko je Aleksandar Vučić sada upamtio. Prvi korak nakon ovog ‘iskustva poput onog u Damasku’ mora biti priznanje najmlađe države Evrope, Republike Kosovo, bez daljeg odlaganja“, naveo je u objavi na Tviteru ovaj poslanik koji je ujedno bio šef posmatračke misije EU tokom poslednjeg izbornog procesa na Kosovu.\nPoruka Mandla stiže nakon jučerašnjeg skoro dvočasovnog i dugonajavljivanog obraćanja srpskog predsednikao „velikim problemima“ sa kojima se Srbija suočava zbog rata u Ukrajini i „nikada većem pritisku“ u vezi sa Kosovom.\nObraćanje je usledilo nakon serije sastanaka sa nemačkim kancelarom, ministarkama spoljnih poslova i odbrane ove zemlje, te radne večere sa kosovskim premijerom i izaslanikom EU za dijalog Beograda i Prištine.\nVučić je zapravo sinoć najavio da će sada ceo zapad da traži od Srbije da ide brzo ka priznanju Kosova, a zbog navoda ruskog predsednika – da su Donjecka i Luganska Republika postale nezavisne na osnovu presedana Međunarodnog suda pravde prilikom odlučivanja o nezavisnosti Kosova.\nJači pritisak za priznanje Kosova Vučić očekuje zbog toga što će zapad, kako tvrdi, želeti da uskrati ovaj Putinov argument.\n„Jer ako imate saglasnost dveju volja, imate saglasnost Srbije, nema pravi presedan i onda to nije sličan, a kamo li isti slučaj. I zato ćemo se sada nalaziti pod najtežim pritiscima da bi oni rekli da Kosovo nije slično. I zato će tema Kosova biti najdominantnija za nas u narednom periodu“, predviđao je sinoć ujedno Vučić.\nPrethodni tekstKAPITALISTI I PROFITERI NAS PRAVE BUDALAMA: Cena jogurta dokaz kako nas marketi obmanjuju (FOTO)\nSledeći tekstPATRIJARH RUSIJE KIRIL: Zapad izazvao Prvi svetski rat! Srbi bili glavna meta jer su hrabri i vole Rusiju!\nMANDL PORUČIO VUČIĆU: Priznanje tzv. Kosova prvi korak na putu ka EU - OPOZICIJA Na Jednom Mestu 9 maja, 2022 At 1:43 pm\n[…] MANDL PORUČIO VUČIĆU: Priznanje tzv. Kosova prvi korak na putu ka EU se pojavljuje prvo na Naša […]